open-index/open-wikipedia-markdown huggingface dataset:
මානෙල්

**මානෙල්(Nymphaeaceae)** () මල් පිපෙන ශාක පවුලට අයත්ය.නිවර්තන කලාපීය මිරිදිය ජලයේ හොදින් වැඩේ. ගණ අටකට පමණ අයත් විශේෂ 70 පමණ ලොවපුරා දක්නට ලැබේ.	නිම්පනීයා පවුලට අයත් ශාක වර්ග 36 පමණ උත්තරාර්ධගෝලය තුල දක්නට ලැබේ.ආක්‍රමණික හා කරදරකාරී ශාකයක් ලෙස බොහෝ ප්‍රදේශ වල මෙය හදුන්වයි.මෙහි වාසිදායක තත්වයක් ලෙස ජලය වාෂ්පීකරණය වැළැක්වීම ගතහැක.විශේෂ යෙන් සමකාසන්න රටවල විල් පොකුණු වැව් ආදියේ ජලය වාෂ්පීකරණය වැළැක්වීම සදහා මානෙල් වැවීම සිදුකරයි.

## සංකේතයක් ලෙස භාවිත කිරීම
මානෙල් මල(නිල් මානෙල් මල) ශ්‍රී ලංකාව  බන්ගලාදේශය යන රටවල ජාතික පුෂ්පය ලෙසද අන්ද්‍රා ප්‍රදේශ් ප්‍රාන්තයේ ප්‍රාන්ත පුෂ්පය ලෙසද ජූලි මාසයේ සංකේත පුෂ්පය ලෙසද යොදාගනී.

## ගැලරිය

File:Nymphaea nouchali (Indian red water lily) in Hyderabad W IMG 8853.jpg|*Nymphaea nouchali* in Hyderabad, India.
Image:Seerosen_wei%C3%9F.jpg|Nymphaea alba at Domburg, Netherlands.
Image:Flower-04-KayEss-2.jpeg|A bee pollinating a water lily.
Image:Monet's_Water_Lilies.jpg|A painting of water lilies by Claude Monet.
Image:Bluewaterlily_edit.jpg|Water lily at Hodges Gardens, Park and Wilderness Area, Louisiana, United States.
Image:Waterlily.jpg|Water lilies in Mombasa, Kenya.
Image:Woman standing on Victoria cruziana.jpeg|A woman standing on the large lilypad of a victoria water lily. A piece of wood has been placed atop the leaf to distribute her weight.
Image:Water Lily Purple.jpg|Tropical water lily in Malaysia.
Image:Waterlily.JPG|Water lily from IndiaTaken at Auroville, Pondicherry, India.
Image:Waterlily2227.JPG|Water lilies at the Schönbrunn in Vienna, Austria.
Image:Pink water lily.jpg|A pink water lily in Sydney, ඕස්ට්‍රේලියාව.
Image:Kanapaha-2008 04 09-IMG 0195 1.JPG|Nymphaea alba taken at Kanapaha Botanical Gardens, Florida, United States.
File:Nymphaeaceae.jpg|Nymphaea alba at Missouri Botanical Garden,Missouri, United States.

## මේවාත් බලන්න
*පොකුණ
*මල්

## යොමුව
* *The genera of the Nymphaeaceae and Ceratophyllaceae in the southeastern United States*. J. Arnold Arbor. 40: 94-112.
*Perry D. Slocum: *Waterlilies and Lotuses*. Timber Press 2005, ISBN 0881926841 (restricted online version at Google Books)

## බාහිර සබැදුම්
* NCBI Taxonomy Browser
* *Phylogenetic analysis of the order Nymphaeales based on the nucleotide sequences of the chloroplast* 
* Flora of North America

ප්‍රවර්ගය:ජලජ ශාක
සමපාද ත්‍රිකෝණය

යම්කිසි ත්‍රිකෝණයක කෝණ තුනම සමාන වන විට එම ත්‍රිකෝණය සමපාද ත්‍රිකෝණයක් ලෙස හැඳින්වේ.

ත්‍රිකෝණයක කෝණ තුනේ එකතුව අංශක 180 බැවින් සමපාද ත්‍රිකෝණයක එක් එක් කෝණයක් අංශක 60ක් වේ.

## සබැඳි පිටු 
* සමද්විපාද ත්‍රිකෝණය
* විසම පාද ත්‍රිකෝණය
සමද්විපාද ත්‍රිකෝණය

යම්කිසි ත්‍රිකෝණයක කෝණ දෙකක් පමණක් සමාන වන විට එම ත්‍රිකෝණය සමද්විපාද ත්‍රිකෝණයක් ලෙස හැඳින්වේ.

## සබැඳි පිටු 
* සමපාද ත්‍රිකෝණය
* විසම පාද ත්‍රිකෝණය
ත්‍රිකෝණ

සරල රේඛා තුනකින් සැදි සංවෘත රූපය ත්‍රිකෝණයක් ලෙස හැඳින් වේ.

ත්‍රිකෝණයේ කෝණ තුනක් ඇති අතර එම කෝණ තුනේ එකතුව සෑම විටම අංශක 180ක් වේ.

ඕනෑම ත්‍රිකෝණයක් එහි කෝණවල අගයයන් අනුව ඍජුකෝණී ත්‍රිකෝණයක් , මහාකෝණී ත්‍රිකෝණයක් හෝ සුළුකෝණී ත්‍රිකෝණයක් ලෙස හැඳින්වෙන අතර එහි පාදවල සමානතා අනුව  සමපාද ත්‍රිකෝණයක්, සමද්විපාද ත්‍රිකෝණයක් හෝ විසම පාද ත්‍රිකෝණයක් වනු ඇත.

thumb
පාද තුනක් සහිත සංවෘත බහු අශ්‍රය ත්‍රිකෝණය වේ. අවම පාද ගණනක් අඑති සංවෘත බහු ආශ්‍රය ලෙස ත්‍රිකෝණ හදුන්ව දිය හැකිය.ත්‍රිකෝණය පාද අනුව බෙදිය හැකි ආකාර 3කි.

**සමපාද  ත්‍රිකෝණය**, (*පාද තුනම දිගින් සමාන වේ*.) **සමද්විපාද  ත්‍රිකෝණය**(*පාද දෙකක් පමණක් දිගින් සමානවේ.*) **විෂම පාද ත්‍රිකෝණය** (*පාද තුනම දිගින් අසමාන වී*.) ලෙසය.

එලෙසම  කෝණ අනුව  බෙදා දෙක්විය හැ කිය. **සුළු කොණි ත්‍රිකෝණ** (*විෂාලම කෝණය සුලුකොනයකි*.) **මහාකෝ ණි ත්‍රිකෝණ** (*විශාලම කෝණය මහා කෝණයක් වේ*.)**සෘජු කෝ ණි ත්‍රිකෝණය** (*විශාලම කෝණය සෘජු කෝණයක් වේ.)*  

thumb
ත්‍රිකෝණයේ කොන 3හි එකතුව 1800 කි.

ප්‍රවර්ගය:ත්‍රිකෝණ
ප්‍රවර්ගය:ගණිතය
ලෝටස් 1-2-3

### හැඳින්වීම
Lotus 1-2-3 යනු දැන් IBM ආයතනයට සම්බන්ධ වී ඇති Lotus Software නම් ආයතනය විසින් 1983 දී නිර්මාණය කළ පැතුරුම්පත් ගණයට අයත් මෘදුකාංගයකි. එය IBM PC නම් පරිගණකය ඉඅතාමත්ම ජනප්‍රිය කිරීමට මුල් වූ අතර එහි නොයෙක් ලක්ෂණ හේතු කොට ගෙන අනෙක් සියළු පැතුරුම්පත් අභිබවා ඉදිරියෙන් සිටීමට ද හැකි විය.

### ආරම්භය 
VisiCalc නම් පැතුරුම්පතෙහි නිර්මාතෘවරයාගේ මිතුරකු වන Mitchell Kapor , Lotus Development Corporation ආයතනයේ ආරාම්භකයා විය. Lotus 1-2-3 මුලින්ම නිර්මාණය කරන ලද්දේ ඊට පෙර තවත් පැතුරුම්පත් දෙකක් නිර්මාණය කළ Jonathan Sachs විසිනි. මෙය මුලින්ම නිකුත් කරන ලද්දේ 1983 ජනවාරි 26 වන දාය

VisiCalc වල ජනප්‍රියත්වය Lotus 1-2-3 වලට මාරු වූ අතර Multiplan වල R1C1 ආකාරයේ කොටු හැඳින්වීම වෙනුවට VisiCalc වල A1 ආකාරයේ කොටු හැඳින්වීමකට යාම ත් "/" යතුරෙන් මෙනුව ක්‍රියාත්මක කිරීමත් මෙහි විශේෂත්වයන් විය. මෙහි ජනප්‍රියත්වය වසර ගණනාවක් ම පැවතීමට එක් හේතුවක් විය හැක්කේ එහි මෘදුකාංග දෝෂ විරහිත වීම යි.

5 ¼ ඩිස්ක් ඩ්‍රයිව් පමණක් තිබූ පරිගණක සඳහා 5 ¼ ඩිස්ක් 5 කින් Lotus 1-2-3 පැමිණි අතර ඒවා Install, 123, PrintGraph, Translate හා View වශයෙන් නම් විය. මෙහි PrintGraph නම් ඩිස්ක් එක ප්‍රස්ථාර මුද්‍රණය කිරීම සඳහා භාවිතා කළ අතර Translate නම් ඩිස්ක් එක Lotus 1-2-3 වල දත්ත dBase වැනි වෙනත් මෘදුකාංගයකට මාරු කිරීමත් එම මෘදුකාංග වල ඇති දත්ත Lotus 1-2-3 වලට මාරු කිරීමටත් භාවිතා විය.

### ලක්ෂණ 
x86 assembly language මත සම්පූර්ණයෙන්ම නිර්මාණය වූ නිසා Lotus 1-2-3 ඉතාමත්ම වේගවත් විය. 

Lotus 1-2-3 යන නම භාවිතා කරන ලද්දේ එයට විශේෂ ක්ෂේත්‍ර 3ක ලක්ෂණ තිබි බැවිනි. ඒවා නම් පැතුරුම්පත් (Spreadsheet), දත්ත ගොනු (Database) හා ප්‍රස්ථාර (Graph) යි.

සමීකරණ = ලකුණෙන් ඇරඹුණු අතර වලට ආවේණික ශ්‍රිත (Functions) @ ලකුණෙන් ආරම්භ විය. අගය න් +,- හෝ . ලකුණුවලින් ඇරඹුණු අතර පෙළ ක් (Text) නම් ', " හෝ ^ ලකුණුවලින් ඇරඹිණි. මෙම ලකුණුවලින් පෙළ කොටුව තුළ කෙසේ පිහිටිය යුතු ද යන්න තීරණය විය. 

දත්ත අනු-පිළිවෙලට සැකසීම කළ හැකි වූ අතර ගණිතමය මෙන්ම ව්‍යාපාර අරිපාලනයේ ත් සංඛ්‍යානයේත් ගණනය කිරීම් ගණනාවකට ම සම්බන්ධ ශ්‍රිත බොහෝ ගණනක් ම තිබිණ. විශේෂයෙන් Matrix Algebra නම් වීජ ගණිතයේ එන න්‍යායන් මඟින් සමගාමී සමීකරණ විසඳීම පවා කළ හැකි වූ අතර දත්ත විශාල ප්‍රමාණයක් සාරාංශ කළ හැකි Data Table නම් වූ විශේෂ පහසුකමක් ද Lotus 1-2-3 වල තිබූ ලක්ෂණවලින් කිහිපයකි.

### Versions 
Version 1.0 හි Macro නමින් පහසුකමක් තිබූ අතර එ මඟින් හි යතුරු ක්‍රියා කරවීමේ අනු පිළිවෙලක් වැඩ සටහනකට කැවීම මඟින් බොහෝ දේ කළ හැකි විය. යම්කිසි Macro එකක් මඟින් අතුරු මෙනුවක් නිර්මාණය කිරීම ද එහි එක් එක් අයිතමයක් සඳහා අවශ්‍ය දෑ එකක් හෝ වැඩි ගණනක් ඇතුළු කිරීම ද කළ හැකි විය. Version 2.0 හි බාහිර පහසුකම් Add-ins මඟින් එක් කළ හැකි විය.

MicroSoft ආයතනය විසින් නිර්මාණය කරන ලද MicroSoft Excel නම් පැතුරුම්පත සමඟ තරඟ කිරීම ට DOS මත වැඩ කළ Lotus 1-2-3 වලට නොහැකි වුව ද පසුව Windows මත වැඩ කරන Lotus Smartsuite නම් මෘදුකාංග කට්ටලයේ Lotus 1-2-3 නම් ඒ හා කරට කර සිටීමට හැකි විය.

ප්‍රවර්ගය:පැතුරුම්පත්
Multiplan

Macintosh සඳහා වූ Multiplan floppy disk එකක්]] 

VisiCalc වලට පසුව නිර්මාණය වූ පැතුරුම්පත් ගණයට අයත් මෘදුකාංගයක් වන මෙය MicroSoft ආයතනය විසින් නිපදවන ලද්දකි. VisiCalc මෙන් නොව මෙනුව පහළින් දිස් වූ අතර පැතුරුම්පත් දෙකක් සම්බන්ධ කිරීමට eXternal නම් නියෝගයක් ඉදිරිපත් කර තිබීම එකල ඉතාමත්ම ආකර්ෂණීය ලක්ෂණයක් විය. Multiplan මුලින් නිර්මාණය වූයේ CP/M නම් වූ Operating System එක සඳහා ය.

මෙහි තවත් විශේෂත්වයක් වූයේ VisiCalc වල මෙන් A1 ආකාරයේ කොටු හැඳින්වීම වෙනුවට R1C1 ආකරයෙන් කොටු හැඳින්වීම පළමු වරට හඳුන්වා දීමයි.

ප්‍රවර්ගය:පැතුරුම්පත්
අන්තර්ජාතික ගණිත ඔලිම්පියාඩය

thumb|right|අන්තර්ජාතික ගණිත ඔලිම්පියාඩයේ නිල ලාංඡනය.
**අන්තර්ජාතික ගණිත ඔලිම්පියාඩය** (International Mathematical Olympiad: IMO) යනු ‍අවුරුදු 20ට පහළ සිසුන් සඳහා වාර්ෂිකව පැවැත්වෙන ගණිත ලෝක ශූරතාවයයි. මුළු ලකුණු 42ක් ලබා ගත හැකි ගණිත ගැටලු 6කින් සමන්විත වන මෙය අන්තර්ජාතික විද්‍යා ඔලිම්පියාඩ අතරින් ආදිතම එක වෙයි. මුල්ම අන්තර්ජාතික ගණිත ඔලිම්පියාඩය 1959 දී රුමේනියාවේ දී පැවැත්වුණු අතර එතැන් පටන් සෑම වසරකදීම (1980 දී හැර) පැවැත්විණි. 1959දී රටවල් කිහිපයක සහභාගීත්වයෙන් ඇරඹුණු මෙයට අද රටවල් 100කට වඩා සහභාගී වෙයි. මෙම සෑම රටකටම තරගකරුවන් 6 දෙනෙකු, නායකයෙකු, උප නායකයෙකු සහ නිරීක්‍ෂකයන්ගෙන් සමන්විත කණ්ඩායමක් තරගාවලියට ඉදිරිපත් කළ හැකිය.
මයික්‍රොසොෆ්ට් එක්සෙල්

MS Excel හෝ MicroSoft Excel හෝ MicroSoft Office Excel යනුවෙන් හැඳින්වෙන්නේ මයික්‍රොසොෆ්ට් ආයතනය විසින් Windows හා Mac OS X යන Operating System සඳහා නිපද වූ පැතුරුම්පත් ගණයට අයත් මෘදුකාංගයයි. මෙය MicroSoft Office යන මෘදුකාංග කට්ටලයට අයත් සාමාජිකයෙකි.

## ඉතිහාසය 
MicroSoft ආයතනය විසින් 1982 දී Multiplan නමින් පැතුරුම්පතක් හඳුන්වා දුන් අතර එය CP/M නම් Operating System එක මත වැඩ කරන පැතුරුම්පත් අතර ඉහළම තැනක් හිමි කර ගති. එහෙත් DOS මත දී Lotus 1-2-3 වලට මුල් තැන දී පසු බසින්නට සිදු විය. MicroSoft ආයතනය 1985 දී Mac පරිගණකය සඳහා ඔවුන්ගේ පළමු MicroSoft Excel Version එක ඉදිරිපත් කළ අතර 1987 නොවැම්බරයේදී MicroSoft Excel 2.05 නමින් Windows සඳහා Version එකක් ඉදිරිපත් කළහ.

1988 වන විට Lotus 1-2-3 පරදා ඉදිරියට ආ MicroSoft Excel , මේ නිසාම MicroSoft ආයතනයට වෙළඳපොළෙහි ඉහළම තැන හිමි කර දීමට හැකි විය. සෑම වසර දෙකකට පමණ වරක් අළුත් Version එකක් ඉදිරිපත් කිරීමට හැකි වූ නිසාත් Lotus 1-2-3 වලට Windows සඳහා Version එකක් ඉදිරිපත් කිරීමට බොහෝ කාලයක් ගත වූ නිසාත් වෙළපොළෙහි කිරුළු පැළැඳීමට මේ නිසා මයික්‍රොසොෆ්ට් ආයතනයට හැකි විය.

## සැලැස්ම හා ප්‍රමාණය 
VisiCalc මෙන්ම, MicroSoft Excel තීරු හා පේළි රාශියකින් සැදි කොටුරූල් කොළයක් වූ අතර එබඳු කොළ රාශියක් ද පැවතීම අපූරු අත්දැකීමක් විය. එසේම මේ ඕනෑම කොටුවකට (Cell) අගයක් (Value) , පෙළක් (Text) සමීකරණය ක් (Equation) හෝ Excel වල දී ඇති ශ්‍රිතයක් (Function) ඇතුළු කළ හැකි විය. 

එසේම සමීකරණයක් හෝ ශ්‍රිතයක් == ලකුණින් ඇරඹිය යුතු විය. අගයක් හඳුනා ගනු ලැබුවේ එය පිළි ගත හැකි අගයක් නිරූපනය කරන්නේ නම් වූ අතර එසේ නොවන ඕනෑම දෙයක් පෙළක් ලෙස හැඳුනා ගනු ලැබීය. පෙළක් ඇරඹීම සඳහා විශේෂ ලකුණක් නොමැති වීම ද විශේෂ ලක්ෂණයක් විය.

MS Excel 2003 වල තීරු 256ක් හා පේළි 65536ක් ඇති අතර MS Excel 2007 හි තීරු 16384ක් හා පේළි 1,048576 ක්ද ඇත. තීරුවල අංකනය A සිට Z දක්වා ද ඉන්පසු AA සිට ZZ දක්වා ද ඉන්පසු AAA සිට ZZZ දක්වා ද වශයෙන් යෙදි. ඒ අනුව MS Excel 2003 වල IV දක්වා ද MS Excel 2007 වල XFD දක්වා ද තීරු ඇත. එසේම පේළි අංකනය 1 සිට අනු පිළිවෙලින් වැඩි වන සේ යෙදේ. කොටු අංකනය එම කොටුවේ තීරුවේ හා පේළියේ අංක සම්බන්ධ වීමෙන් සෑදේ. උදාහරණ වශයෙන් C තීරුවේ 5 වන පේළියේ ඇති කොටුව C5 වශයෙන් හැඳින්වේ.

## පහසුකම් 
මෙහි මෙනුවේ නොයෙකුත් අවශ්‍යතා සඳහා නියෝග ගණනාවක් තිබෙන අතර එයින් දත්ත විශාල ගණනාවක් විශ්ලේෂණය කිරීම, යම් පැතුරුම්පතකට කළ සංශෝධන මතක තබා ගැනීම හා වෙනත් මෘදුකාංගයකින් දත්ත ලබා ගැනීම යනාදිය ද වේ. දත්ත විශ්ලේෂණය කිරීම සඳහා Auto Filter, Advanced Filter, Sub Totals, Data Tables හා Pivot Tables යන පහසුකම් ඇති අතර එයින් Pivot Tables යන්න MicroSoft Excel වලටම ආවේණික වූ සුවිශේෂ දත්ත විශ්ලේෂණ ක්‍රමයකි.

එසේම ගණිතමය හා සංඛ්‍යාන ක්ෂේත්‍රයන් හි මෙන්ම ඉංජිනේරු හා ව‍යාපර පරිපාලනයේ ද දත්ත ගොනු සඳහා මෙන්ම පෙළ සඳහා ද නොයෙක් නිශ්චිත ගණනය කිරීම් සඳහා ශ්‍රිත ගණනාවක් දී ඇත. MicroSoft Excel 2007 නම් එකෙහි දී මෙම ශ්‍රිත සංඛ්‍යාව 300 ඉක්මවා ඇත.

1993 සිට Visual Basic for Applications (VBA) නම් පරිගණක භාෂාව මඟින් යම් යම් වැඩ සටහාන් ආකරයේ දෑ නිර්මාණය කිරීමේ පහසුකම ද අන්තර්ගත කර ඇත. එමඟින් බොහෝ ගැටළු සඳහා ඉතා පහසුවෙන් විසඳුම් ලබා දීම ද කළ හැකි වීම මෙය ජනප්‍රිය වීමට තවත් හේතුවක් විය.

## File Formats 
### Standard file-extensions 
### New Excel 2007 Extensions 
ප්‍රවර්ගය:මයික්‍රොසොෆ්ට් ඔෆිස්
ප්‍රවර්ගය:මයික්‍රෝසොෆ්ට්
ප්‍රවර්ගය:පරිගණක මෘදුකාංග
ප්‍රවර්ගය:තොරතුරු තාක්ෂණය
ප්‍රවර්ගය:පැතුරුම්පත්
කාර්මීකරණය

at purchasing power parity per capita between 1750 and 1900 in 1990 U.S. dollars for the First World, including Western Europe, United States, Canada and Japan, and Third World nations of Europe, Southern Asia, Africa, and Latin America]]

 are all elements of industrialisation.]]

කාර්මික දියුණුව අතින් හීන ජනකොටසක් කාර්මිකව දියුණු සමාජයක් කරා ගමන් කිරීමේ දී සිදුවන සමාජයීය හා ආර්ථික වෙනස්කම් ක්‍රියාවලිය **කාර්මීකරණය** () නමින් හැඳින්වෙයි. විශේෂයෙන් මහා පරිමාණ ශක්ති ජනනය හා ලෝහ කර්මය යන අංශවල දියුණුව තුළින් ලබන තාක්ෂණික දියුණුව සමග සමාජයීය හා ආර්ථික දියුණුව මෙම ක්‍රියාවලියේ දී තදින් බද්ධව පවතියි. මෙහිදී ප්‍රධාන වශයෙන් සිදුවන්නේ නිෂ්පාදනය වේගවත් කිරීම සඳහා ආර්ථිකය සැකසීමයි.

## ආශ්‍රිත ලිපි 
* Automation
* Deindustrialization
* Division of labour
* Great Divergence
* Idea of Progress
* Mass production
* Mechanization
* Newly industrialised country

## මූලාශ්‍ර 
## භාහිර සබැඳි
SuperCalc

SuperCalc යනු Sorcim නම් ආයතනය විසින් 1980දී ඉදිරිපත් කරන ලද පැතුරුම්පත් ගණයට අයත්මෘදුකාංගයකි. මෙය මුලින්ම WordStar නම් Word Processing මෘදුකාංගය සමඟ Osborne 1 portable computer. නම් පරිගණකයේ CP/M නම් Operating System එක සඳහා ඉදිරිපත් කරන ලදී.

සමීකරණයක දී තමා සිටින කොටුව සමීකරණයට ම භාවිතා කිරීමේදී සිදුවන දෝෂය (Circular Reference) මඟ හැරීම VisiCalc වලට වඩා ඉදිරියෙන් සිටීමට එක් හේතුවක් විය. Lotus 1-2-3 වලදී Iterative Logic හරහා මෙම දෝෂය මඟ හරවා ගත හැකි වූ නමුදු MicroSoft Excel වලට Circular Reference දෝෂය  ඉවත් කිරීමට තවත් අවුරුදු 10ක් ගත විය.

Apple II පවුලේ DOS මත වැඩ කරන Personal Computers සඳහා SuperCalc වල Version එකක් නිපද වූ අතර Computer Associates නම් ආයතනය විසින් අසූව දශකය මැද භාගයේදී Sorcim ආයතනය මිලට ගත් පසු CA-SuperCalc නමින් Windows සඳහා ද Version  එකක් නිපදවන ලදී.

ප්‍රවර්ගය:පැතුරුම්පත්
Quattro Pro

### හැඳින්වීම
Quattro Pro යනු Borland ආයතනය විසින් නිපදනු ලදුව දැන් Corel  ආයතනය විසින් විකුණනු ලබන පැතුරුම්පත් ගණයට අයත් මෘදුකාංගයකි. Lotus 1-2-3 වල මෙන්ම යතුරු ක්‍රියාත්මක කළ හැකි වූ මෙය අද වන විට Windows මත වැඩ කරන මෘදුකාංගයාකි. එසේම Word Perfect Office නම් මෘදුකාංග කට්ටලයේ පැතුරුම්පත ද මෙයයි.

1988 දී මෙය ලෝකයට ඉදිරිපත් කරන විට එය Quattro වශයෙන් නම් කිරීමට තීරණය කළේ ඉතාලි බසින් Quattro  යනු 4 නිසා හා එය Lotus 1-2-3 වලට එක් පියවරක් ඉදිරියෙන් සිටිනා බව හැඟවීමටයි. එසේම 2007ට කලින් අ පැතුරුම්පත්වල ප්‍රමාණය වූ තීරු 256 හා පේළි 65536 ප්‍රතික්ෂේප කළ Quattro Pro ඒ වෙනුවට තීරු 18276කින් හා පේළි මිලියනකින් යුක්ත දැවැන්ත පැතුරුම්පතක් බවට පත් විය.

Quattro Pro වල පොදු Extension එක .qpw යි. එහෙත් පැරණි Versions වල wb3, wb2, wb1, wq2 හා wq1 යන ඒවා ද විය.

### ආරම්භය
මුලින්ම Borland ආයතනය Quattro Pro මෘදුකාංගය DOS මත වැඩ කරන ලෙසයි ඉදිරිපත් කළේ. මෙම නිර්මාණයට Adam Bosworth, Lajos Frank හා Chuck Battermanයන යන අය දායක විය. මෙය Assembly Language හා Turbo C භාවිතා කරමින් නිර්මාණය කළ අතර එහි තිබූ අති විශිෂ්ඨ ග්‍රැෆික්ස් නිසා ම එය  ප්‍රසිද්ධියට පත් විය. 

### Windows සඳහා Quattro Pro
Quattro Pro මුලින් DOS මත වැඩ කරන මෘදුකාංගයක් ලෙස නිර්මාණය වුවත් Windows කෙමෙන් කෙමෙන් වැඩිවන ජනප්‍රියත්වයක් හිමි කර ගත් බැවින් Windows මත වැඩ කරන Version එකක අවශ්‍යතාවය දැඩි විය. DOS මත කළ නිර්මාණයෙන් කිසිවක් Windows මත කෙරෙන නිර්මාණය සඳහා භාවිතා කල හැකි නොවූයෙන් මුල සිටම අළුත්ම නිර්මාණයක් වශයෙන් මෙය නිපදවීමට Borland ආයතනයට සිදුවිය.

Borland ආයතනය සතු වූ දත්ත ගොනු සඳහා වූ මෘදුකාංගයක් වන Paradox ද මෙසේම අළුතින් ම Windows මත ට ගෙන ඒමට සිදු විය. මේ මෘදුකාංග දෙකම මුලින් C යොදා ගනිමින් නිපදවීම ඇරඹුවත් පසුව එය C++ වලින් නිපදවීම ට මාරු කෙරිණි. මෙම මෘදුකාංගය එවකට C++ වලින් Windows සඳහා කෙරුණු දැවැන්තම ම ව්‍යාපෘතිය විය. Borland ආයතනයේ C++ Compiler එක විශිෂ්ඨතම නිර්මාණයක් වූයේ Quattro Pro හි සංකීර්ණ අවශ්‍යතා සඳහා නියෝග ලිවීමට  හැකි වන සේ එය දියුණු කළ යුතු වූ බැවිනි.

### QPW හි ලක්ෂණ
QPW යනු Windows මත වැඩකරන Quattro Pro සඳහා වූ කෙටි නාමයයි. Windows සඳහා පිටු බොහෝ ගණනක් සහිතව කිසිදු කරදරයක් නොමැතිව ඕනෑම පිටුවක කොටුවක් තවත් ඕනෑම පිටුවක කොටුවක්ට සම්බන්ධ කළ හැකි වන සේ තැනූ පළමු පැතුරුම්පත මෙයයි. 

එසේම Paradox නම් මෘදුකාංගය හා Quattro Pro සඳහා එකම Object Model එකක් භාවිතා වීම ද තවත් විශේෂත්වයක් විය.

ප්‍රවර්ගය:පැතුරුම්පත්
සිංහල ඉලක්කම්

නවතම අධ්‍යයනයන් තුළින් සිංහලයට ආවේණික වූ ඉලක්කම් සොයාගෙන ඇත. ලෝකයේ විවිධ භාෂා සතුව විවිධ ඉලක්කම් ක්‍රම පවති. ඒ අතරින් හින්‍දු,අරාබි හා රෝම   ඉලක්කම් ප්‍රමුඛ වේ. ඈත අතීතයේ සිට ම මෙම සිංහල ඉලක්කම් ලංකාව තුළ භාවිත කොට ඇත. සිතුල්පව්ව සෙල්ලිපියේ මෙම පූර්ව බ්‍රාහ්මීය අංකන ක්‍රමවේදය පවතී. මහනුවර යුගය තෙක්ම මෙම ඉලක්කම් භාවිත කොට ඇති බවට සාක්‍ෂි ලැබේ. මහනුවර යුගයේ ඉතාම අලංකාර රවුම් හැඩැති පත්තිරුවල ලියවිය හැකි ආකාරයට පරිණාමය වී ඇත. මේවා හෙළ කුන්‍දජ නමින් ද හඳුන්වා ඇත.  පසු කාලීනව පෘතුගීසි, ලන්‍දේසි, ඉංග්‍රීසි බලපෑමෙන් හින්‍දු-අරාබි ඉලක්කම් හදුන්වා දීමත් සමග සිංහල ඉලක්කම් අභාවයට ගොස් ඇත. නමුත් සිංහල යුනිකොඩ් මගින් නැවත සිංහල ඉලක්කම් කරලියට පැමිණ ඇත.

සිංහල ඉලක්කම් සදහා ශුන්‍ය හෙවත් බිංදුවේ අගයක් නැත. සෑම අගයකටම සංකේතයක් ඇත. සිංහල ඉලක්කම් ශාස්ත්‍රයෙන් අනෙකුත් අංක ශාස්ත්‍ර දෙකෙන් කළහැකි සියලුම එකතුකිරීම් අඩුකිරීම් බෙදීම් සිදු කල හැකි ය.  වර්ගපුර්ණිකාවේ දුනු මඬලා අනුඛණ්ඩයේ, ප්‍රකාරක්‍ෂීර, ලෝභිතක්‍ෂීර, වාලම් ගත් ක්‍ෂීර, චන්ද්‍රක්‍ෂිර, චක්‍රධික්‍ෂීර වගේ ගණිත න්‍යායයන් පැවති බවත් කූම, විපුට වැනි ගණිත මූල ධර්ම පැවති බවත් සදහන් වෙනවා. නමුත් මේ කමන ආකාරයේ ඒවාදැයි අපිට පැහැදිලි කර ගැනීමට මූලාශ්‍ර නැහැ. ඒ පවා සියවස් එකහමාරක් වැනි කෙටි කලක් තුළ යුරෝපිය ආක්‍රමණිකයා අපේ අංක අපට විමතියක් වන තරමටම භවිතයෙන් ඉවත් කිරීමට සමත්ව තිබෙනවා. 

ඕනෑම අයෙකුට ජාතික කෞතුකාගාරයට ගිය කල්හි එහි රාජසභා මණ්ඩපයේ පවතින ශ්‍රී වික්‍රම රාජසිංහ රජුගේ ඔරලෝසුව දැකිය හැකිය. එහි තිබෙන සිංහල පැය තිහ දක්‍වා ඇත්තේ සිංහල ඉලක්කම් වලිනි.උඩරට ගිවිසුමේ සිංහල ඉලක්කම් දක්‍වා ඇත. 1783 වසරේ ලංදේසීන් නිකුත්කළ කාසිවල පවා සිංහල ඉලක්කම් දක්නට ඇත. (හෙළයන්ගේ විද්‍යාවන්: ජානක තරංග ආරියරත්න- 57වන පිට ඡායාරුප සමගින් පළකර ඇත. ඇතැම් යන්ත්‍ර හා බලිවලදී ද ඉලක්කම් සටහන් තබා ඇත. ලංදේසි යුගයේ ලියවුණ ක්‍රිස්තියානි ඇදහිල්ල නම් පොතේ පිටුවල සිංහල ඉලක්කම ද, රෝම ඉලක්කම ද දක්වා ඇත.  මේ ආශ්‍රිතව සිංහල හෝඩියට ෆ අක්ෂරය එක්කළ මැන්‍දිස් ගුණසේකර මහතා සිංහලීස් ග්‍රැමර් නම් කෘතියක් කර ඇත. ඩී. ඇන්. ඩී වැලිකල මහාතා ඈපා ප්‍රකාශනයක් වූ "හෙළය ජලය මෙනි" කෘතියෙන් ද සිංහල ඉලක්කම් පිළිබඳව විග්‍රහයක් කර ඇත. 

හෙළ ගණන් ක්‍රමයේ දැක්‍වෙන්නේ අති විශාල අගයක් දක්‍වන්නාවූ සංඛ්‍යා ය. මේවා ලිවීමේ දී එක් සිංහල ඉලක්කමක් නමුදු සෑහේ. උදාහරණ ලෙස අසංඛය ලිවීමට ඒ අගය හැදින්වීමට දක්‍වන සංඛේතය පමණක් ප්‍රමාණවත් ය. හිංදු අරාබි ක්‍රමයට ලිවීමේ දී බිංදු රාශියක් ලිවීමට සිදුවේ.

## ආශ්‍රිත
* කටපයාදි

## බාහිර මූලාශ්‍ර
*ලංදේසි යුගයේ ලියවුණ ක්‍රිස්තියානි ඇදහිල්ල- ජාතික පුස්තකාලය
*සිංහලීස් ග්රැමර්- මැන්දිස් ගුණසේකර
*හෙළය ජලය මෙනි- ඩී. ඇන්. ඩී වැලිකල
*සිංහල ඉලක්කම් - ජානක තරංග ආරියරත්න
*හෙළයන්ගේ විද්‍යාවන් - ජානක තරංග ආරියරත්න
*උඩරට ගිවිසුම- ජාතික පුස්තකාලය
*ශ්‍රි විකුම සිංහ රජු භාවිතා කළ ඔරලෝසුව- ජාතික කෞතුකාගාරය
https://lankanewsweek.com/news_view.php?news_id=225&cat_id=
සිහළ ‘ෆ’අකුරේ නිර්මාතෘ මහා පඬි මැන්දිස් ගුණසේකර වාසල මුදලි..!

ප්‍රවර්ගය:සිංහල
කරන්දෙණිය

කරන්දෙණිය ගාලු දිස්ත්‍රීක්කයේ පිහිටා ඇත.
කරන්දෙණියට වර්ග සැතැපුම් 64 ක් පමණ අයත් වේ. කරන්දෙණිය නමින් හදුන්වනුයේ එම සමස්ථ ප්‍රදේශයම වන අතර මෙහි ප්‍රධාන නගර ලෙස මහේදණ්ඩ, කුරුදුගහ හැතැප්ම, ඌරගස්මං හන්දිය යන නගර අයත් වේ. කරන්දෙණිය ප්‍රධාන ආර්ථිකය කුරුඳු වන අතර අම්බලන්ගොඩ, බලපිටිය, ඇල්පිටිය, බද්දේගම යන ප්‍රාදේශීය සභා සීමාවන්ට මැදිව පිහිටා ඇත.
බාල්දිය

thumb|right|250px|ප්ලාස්ටික් බාල්දියක්

“පනිට්ටුව” ලෙසින්ද හැඳින්වෙන “බාල්දිය” යනු, දිය පිටතට නොයන අන්දමින් මුද්‍රාතැබුනු, විවෘත ඉහල අගකින් හා පැතැලි පතුලකින් යුතු හා *කොක්ක* ලෙසින් හැඳින්වෙන අර්ධ-වෘත්තාකාර ධාරක මිටකට සාමාන්‍යයෙන් සම්බන්ධිත සිරස් සිලින්ඩරයක් හෝ ලුප්ත කේතුවකි.

රූපය:Man carrying two buckets.JPG|බාල්දි දෙකක් රැගෙන යන මිනිසෙක් 
රූපය:wooden_bucket.jpg|ලී බාල්දියක්
රූපය:Heinrich Zille Wasserträgerin.jpg|ජර්මානු කලාකරු හෙන්රිච් සිල්ගේ බාල්දියක් රැගෙන යන තරුණ ලඳක්.
රූපය:Janitor's bucket with mop.jpg|මිරිකුම සහිත තෙත මාත්තු බාල්දියක්.
රූපය:Excavator bucket.JPG| කැණුම් බාල්දියක්.
රූපය:AFlex-Monsoon-Bucket.jpg| හෙලිකොප්ටර් බාල්දියක්.
රූපය:Pail and trowel on sand.JPG|ඉස්කෝප්ප දෙකක් සහිත ප්ලාස්ටික් බාල්දි මුහුදු වෙරලෙහි 

## මෙයද බලන්න 
* බොබ්රින්ස්කි බාල්දිය

ප්‍රවර්ගය:භාජන
අනුපූරක වර්ණ

**අනුපූරක වර්ණ** යනු සමහරක් වර්ණ ආකෘතින්හිදී “ප්‍රතිවිරුද්ධ” පැහැය දක්වන වර්ණ යුගලය වෙයි. කිසියම් පැහැයකට නිසියාකාරයෙන්ම “අනුපූරක” වන්නාවූ පැහැය තීරණය වන්නේ අදාළ වන්නාවූ ආකෘතිය හා කිසියම් වර්ණයකට, නිදසුන් වශයෙන් විවිධ වූ අනුපූරක සපයන්නාවූ සංජානමය ලෙසින් ඒකරූපී, ආකලන, සහ ව්‍යාකලන වර්ණ ආකෘති පැවතීම යන්න මතය.

## වර්ණ සිද්ධාන්තය  
[thumb|[HSV වර්ණ අවකාශය|HSV වර්ණ චක්‍රයෙහි ප්‍රතිවිරුද්ධ වර්ණ අනුපූරක වර්ණ වන අතර, ඒවා මිශ්‍ර කල විට අළුවන් ඡායිතයක් නිපැයයි.]]
වර්ණ සිද්ධාන්තය අනුව, වර්ණ දෙකක් ***අනුපූරක*** යැයි හැඳින්වෙන්නේ ඒවා නියමිත අනුපාතයට මිශ්‍ර කල විට, ඒවා උදාසීන වර්ණයක් (අළු,  සුදු, හෝ කළු) නිපැයන්නේ නම්ය.
OpenOffice.org Calc

### හැඳින්වීම
OpenOffice.org නම් වූ මෘදුකාංග කට්ටලයේ පැතුරුම්පත් සඳහා වූ මෘදුකාංගය OpenOffice.org Calc යි. මෙහි]] MicroSoft Excel නම් වූ පැතුරුම්පතට බොහෝ සෙයින් සමාන අතර එහි නොමැති සමහර පහසුකම් පවා OpenOffice.org Calc හි දක්නට ඇත.OpenOffice.org Calc හි ඇති එක් පහසුකමක් නම් කෙලින්ම PDF File Format එකට ගොනු ලිවිය හැකි වීමයි.

 spreadsheet]]

මෙහි Version 2x/3x හි ගොනුවක් ගබඩා කිරීමේදී එක්කෝ MicroSoft Excel හි File Format එකෙන් එසේත් නැත්නම්  ජාත්‍යන්තර සම්මතය වන OpenDocument Format (ODF) ISO/IEC 26300:2006 යන File Format එකෙන් ගබඩා කළ හැකි වීම ද විශේෂත්වයකි. එසේම CSV, HTML, SXC, DBF, DIF, UOF, SLK, SDC යන වලින් ඕනෑම එකකින් ගබඩාඅ කළ හැකි වීම මෙම මෘදුකාංගය්යේ වටිනාකම වැඩි කරන්නකි. Mac OS X, Microsoft Windows, Linux, FreeBSD හා Solaris යන  Operating Systems මත වැඩ කළ හැකිවීම ද තවත් විශේෂත්වයකි.

## ප්‍රමාණය හා ඇතුළු කළ හැකි දත්ත
මෙම පැතුරුම්පතෙහි පේළි (Rows) 65536ක් ඇති අතර ඒවා 1කේ සිට 65536 දක්වා අංකනය වී ඇත. එසේම තීරු (Columns) 1024ක් ඇති අතර ඒවා අංකනය වී ඇත්තේ ඕනෑම පැතුරුම්පතක අන්දමට පහත දැක්වෙන ආකාරයටයි. 

පළමු තීරු 26 A සිට Z දක්වා අංකනය වී ඇත. ඉන්පසු AA සිට  ZZ දක්වා අංකනය වී ඇති අතර අවසානයේ AAA සිට AMJ දක්වා අංකනය වී ඇත. ඕනෑම කොටුවක් (Cell) හඳුන්වන්නේ එහි තීරුවේ හා පේළියේ අංක එකතු වීමෙනි. උදාහරණයක් ලෙස Z වන තීරුවේ 25වන පේළියේ ඇති කොටුව Z25 යනුවෙන් හැඳින්වේ.

මෙහි යම් කොටුවකට අගයක් පෙළක් සමීකරණයක් හෝ දී ඇති ශ්‍රිතයක් ඇතුළු කළ හැකිය. 

### අගය
යම් සංඛ්‍යාවකින් හෝ + - . යන ලකුණකින් ඇරඹී පිළිගත හැකි අගයක් නිරූපණය වන ඕනෑම දත්තයක් අගයක් ලෙස හැඳින්වේ.

### පෙළ
අගයක් සමීකරණයක් හෝ ශ්‍රිතයක් නොවන ඕනෑම දෙයක් පෙළක් ලෙස හැඳින් වේ.

### සමීකරණය
යම් කොටුවක හෝ කිහිපයක ඇති දත්ත හා වෙනත් අගයයන් හෝ පෙළ සම්බන්ධ කරන සමීකරණයක් මෙහි යම් කොටුවක් තුළ ගොඩ නැඟිය හැකි අතර එබඳු සමීකරණයක ප්‍රතිඵලය වන්නේ ද තවත් අගයක් හෝ පෙළ කි. සමීකරණයක් ඇරඹිය යුත්තේ = ලකුණෙනි.

### ශ්‍රිත
Database, Date & Time, Financial, Information, Logical, Mathematical, Array, Statistical, Spreadsheet, Text, Add-in යන මාතෘකා යටතේ යම් නිශ්චිත ගණනය කිරීම් සඳහා ශ්‍රිත සිය ගණනක් දී ඇති අතර ඒවා කොටුව මත ටයිප් කිරීමෙන් හෝ මෙනුවෙන් ඇද දැමීමෙන් ලබා ගත හැකිය. එසේම එම ශ්‍රිත තුළ පරාමිතික ලෙස යම් කොටුවක්, කොටු කිහිපයක්, අගයක් හෝ පෙළක් ද ඇතුළු කළ හැකිය. පරාමිතික වෙන් කරන්නේ තිත් කොමාවකිනි

ප්‍රවර්ගය:පැතුරුම්පත්
විසිකැල්ක්

## හැඳින්වීම
**Visicalc**, ක්ෂුද්‍ර පරිගණකය සඳහා බිහි වූ පැතුරුම්පත් ගණයට අයත්  පළමු මෘදුකාංගය ලෙස සැලකේ. විනෝදයට පරිගණකය භාවිතා කිරීමේ සිට ව්‍යාපාර පරිපාලනය දක්වා මයික්‍රෝ කම්පියුටරය රැගෙන ආවේ මෙම Visicalc මෘදුකාංගය යි.

## ආරම්භය
ඩැන් බ්‍රැන්ක්ලින් (Dan Bracklin) විසින් නිර්මාණය කරන ලදුව පසුව බොබ් ෆ්‍රැන්ක්ස්ටන් (Bob Frankston) අතින් වඩාත් ඔප මට්ටම් වූ මෙම මෘදුකාංගය ඔවුන්ගේ සොෆ්ට්වෙයා ආර්ට්ස් (Software Arts) නම් වූ අයතනයේ නිපදවා පර්සනල් සොෆ්ට්වෙයා (Personal Software)  නම් වූ ආයතනය මඟින් Apple II නම් මයික්‍රෝ කම්පියුටරය සඳහා 1979 දී බෙදා හරින ලදී.

පසුව මෙය Atari, TRS 80, Commodore Pet හා IBM PC යන පරිගණක සඳහා ද නිපදවන ලදී.

## ප්‍රමාණය හා හැකියාවන්
මෙම නම් පැතුරුම්පතෙහි තීරු 64ක් හා පේලි 256ක් තිබූ අතර අවශ්‍ය විටෙක '/ ' නම් යතුර භාවිතා කරමින් මෙනුව තිරයේ ඉහළින් ලබා ගැනීමේ හැකියාවක් ද තිබිණ.
එසේම ගණිතය හා ව්‍යාපාර කළමණාකරණය ඇතුළු නොයෙක් ක්ෂේත්‍ර සඳහා ශ්‍රිත ගණනාවක් ද තිබීම වසර 6ක් තුළ එහි පිටපත් 700,00ක් විකිණීමට හේතුවක් ද වන්නට ඇත.

## වර්තමානය හා සැසඳීම
අද පැතුරුම්පතක් මෙන් බොහෝ පිටු ගණනාවක් නොතිබි අතර තීරු හා පේලි ප්‍රමාණය ද ප්‍රමාණාත්මක ව අඩු විය. තනි කොළ පැහැයෙන් තිරය දිස් වූ අතර ප්‍රස්ථාර ලබා ගැනීමේ හැකියාවක් ද නොතිබුණි. 

නමුත් ඒ ආරම්භයයි.

## අනුප්‍රාප්තිකයෝ
VisiCalc නම් වූ මෙම අති විශිෂ්ඨ නිර්මාණයෙන් අදහස ගෙන ඒ ආකාරයේ පැතුරුම්පත් ගණනාවක් පසු කාලයේදී ලෝකයට බිහි විය. ඒ අතර SuperCalc (1980), Multiplan (1982), Lotus 123 (1983), AppleWorks (1984), Macintosh සඳහා MicroSoft Excel (1985) හා Windows සඳහා MicroSoft Excel (1987) යන පැතුරුම්පත් ද වෙයි.

ප්‍රවර්ගය:පැතුරුම්පත්
සංඛ්‍යානමය ගණනය කිරීම් සඳහා වන ශ්‍රිත

යම් සංඛ්‍යා පරාසයකමාතය හා මධ්‍යස්ථය සෙවීම සඳහා පිළිවෙලින් Mode හා Median යන ශ්‍රිත දක්නට ලැබේ. එසේම සමාන්තර මධ්‍යනය, ගුණෝත්තර මධ්‍යනය  හා හරාත්මක මධ්‍යනය  සඳහා පිළිවෙලින් Average, GeoMean හා HarMean යන ශ්‍රිත ද ඇත.

එසේම යම් පරාසයක ඇති අගයයන් සංඛ්‍යාව සෙවීම සඳහාCount යන ශ්‍රිතය ද අගයයන් හා පෙළ එකතුව කීයක් ඇත් දැයි බැලීම සඳහා CountA යන ශ්‍රිතය ද හිඩැස් හෙවත් හිස් කොටු සංඛ්‍යාව සෙවීම සඳහා CountBlank යන ශ්‍රිතය ද දක්නට ලැබේ.

යම් අගයයන් සමූහයක උපරිම අගය හා අවම අගය සෙවීම සඳහා පිළිවෙලින් Max හා Min යන ශ්‍රිත ඇති අතර එහිදී පෙළ ද සම්බන්ධ කර ගන්නේ නම් ඒ සඳහා MaxA හා MinA යන ශ්‍රිත ද දක්නට ලැබේ. 

යම්කිසි දත්ත සමූහයක් සඳහා ඒ දත්ත හරහා යන හොඳම රේඛාව (Line of Best Fit) ඒකජ ප්‍රක්‍රමණය (Linear Regression) මඟින් සෙවීමේදී එම රේඛාවේ අනුක්‍රමණය හා අන්තඃඛණ්ඩය සෙවීම සඳහා පිළිවෙලින්Slope හා Intercept යන ශ්‍රිත ද ඇත. එසේ ඒකජ ප්‍රමණය මඟින් පුරෝකථනය කිරීම සඳහා Forecast යන ශ්‍රිතය ද ඇති අතර එය බොහෝ ව්‍යාපාර කටයුතු සාර්ථ්ක කර ගැනීම සඳහා බෙහෙවින් උපකාරී වන්නකි.

යම්කිසි දත්ත පරාසයක් සඳහා චතුර්ථක හා ප්‍රතිශතක සෙවීම සඳහා Quatile හා Percentile යන ශ්‍රිත ද යම් සංඛ්‍යා පරාසයක් අනු පිළිවෙලින් සැකසූ විට විශාලම අගයේ සිට හෝ කුඩාම අගයේ සිට යම් දුරකින් ඇති අගය සෙවීමට Large හා Small යන ශ්‍රිත ද ඇත.

එම Slope හා Intercept යන ශ්‍රිත එකට සම්බන්ධ ව ඇතැයි සැලකිය හැකි Linest නම් ශ්‍රිතයක් ද ඇති අතර යම් දත්ත පරාස දෙකක සහ-සම්බන්ධතාවය සෙවීම සඳහා Correl නම් ශ්‍රිතයක් ද විශේෂයෙන් පැතුරුම්පත් වල දක්නට ලැබේ.

ප්‍රවර්ගය:මෘදුකාංග
ප්‍රවර්ගය:සංඛ්‍යානය
නිරේඛනය

thumb|right|ක්‍රිස්තුස් වහන්සේගේ දේශනාව, 1968 දී රෙම්බ්‍රෝන්ට්ගේ නිරේඛනයකි
**නිරේඛනය** යනු ලෝහ මතුපිටක ආරක්‍ෂා නොකරන ලද කොටස් මත අම්ලයක් යෙදීම මඟින් ඉන්ටාග්ලියෝ සටහනක් නිර්මාණය කිරීමේ කි‍්‍රයාවලියයි (වර්තමානයේදී වෙනස් වෙනස් ලෝහයන් මත වෙනස් වෙනස් රසායන ද්‍රව්‍ය යොදාගනු ලැබේ). මුද්‍රණයේ දී ඉන්ටාග්ලියෝ ක‍්‍රමවේදය අනුව කැටයම් කැපීම හා සමානව මෙම ක‍්‍රමවේදනයද වර්තමානයේදීද පුළුල්ව භාවිතා කෙරේ.

## ශුද්ධ නිරේඛණයේදී මූලික ක්‍රමවේදය
ශුද්ධ නිරේඛණයේදී ප්‍රථමයෙන් ලෝහ තහඩුවක් (සාමාන්‍යයෙන් තඹ , සින්ක් හෝ වානේ) අම්ල සඳහා ප්‍රතිරෝධීවන ඉටිමය මාධ්‍යයකින් ආවරණය කෙරේ. අනතුරුව නිර්මාණ ශිල්පියා තම නිර්මාණයෙහි රේඛාවන් අවශ්‍යවන ස්ථානයන්හිදී නිරේඛණ තුඩක් ලෙස හැඳින්වෙන තියුණු උල් හැඩති උපකරණයක් භාවිතයෙන් ඉටි ආවරණය ලෝහය නිරාවරණය වන පරිදි සූරා ඉවත් කරනු ලබයි. ඉහළට එසවුණු ආකාර රේඛා නිර්මාණය සඳහා ඒෂොප් කටුව ලෙස හැඳින්වෙන ඇලැති ඕවලාකාර හැඩයෙන් යුත් උපකරණයක් ද පවතී. මෙම ක්‍රියාවලිය අවසානයේ ලෝහ තහඩුව අම්ල බහාලුමක් තුළට ගිල්වනු ලැබේ. තාක්ෂණික වශයෙන් මෙම අම්ල ගිල්වුම මෝඩන්ට් ලෙස හැඳින්වෙන අතර එය හැපීම යන අරුත දෙන ප්‍රංශ වදන ඇසුරෙන් නිර්මාණය වූවකි. ඇතැම් විට අම්ලයේ ගිල්වීම වෙනුවට අදාල තහඩුව මතින් අම්ල ගලා යෑමට සැලැස්වීම සිදු කෙරේ. ලෝහය නිරාවරණය වී ඇති ස්ථානයන්හිදී අම්ලය මගින් ලෝහය ඛාදනය කෙරෙන අතර එහි ප්‍රතිඵලයක් ලෙස එම ස්ථානයන්හිදී ලෝහ තහඩුව තුළට ගිලී ගිය රේඛා නිර්මාණය වේ. මෙම ක්‍රියාවලිය අවසානයේ ලෝහය මත ඉතිරිව ඇති ඉටි ආවරණය සම්පූර්ණයෙන් ඉවත් කෙරෙන අතර අනතුරුව තහඩුව මත තීන්ත ආලේප කිරීම සිදු කෙරේ. ඉන්පසු තහඩුවෙහි පෘෂ්ඨය පිසදැමීම මගින් ඒමත යෙදු තින්ත ඉවත් කෙරෙන අතර එහිදී තහඩුව තුළට ගිලීගිය රේඛා තුළ පමණක් තින්ත ඉතිරි වේ. 

අනතුරුව මෙම ලෝහ තහඩුව කඩදාසියක් සමග අධිපීඩන මුද්‍රණාලයක් තුළට ඇතුළත් කෙරේ. (බොහෝ වි‍ට මෙහිදී යොදා ගන්නා කඩදාසිය තෙත් කිරීම මගින් මෘදු බවට පත්කෙරේ). මෙම ක්‍රයාවලිය අවසානයේ කඩදාසිය ලෝහ තහඩුවේ රේඛාවලින් වර්ණ උරා ‍ගන්නා අතර එහි ප්‍රතිඵලයක් ලෙස මුද්‍රණයක් ලැබේ. මෙම ක්‍රියාවලිය බොහෝ වාර ගණනක් නැවත නැවත සිදු කළ හැකි අතර සමාන්‍යයෙන් ලෝහ තහඩුවක් ගෙවී යාමේ ලක්ෂණ සුළු වශයෙන් හෝ පෙන්වීමට ප්‍රථම මුද්‍රණයන් සිය ගණනක් ලබාගත හැකි වේ. තවද, තහඩුව මත වන නිරේඛණයන්ට මුල් ක්‍රියාවලිය භාවිතයෙන් තවත් කොටස් එක්කළ හැකි අතර එවිට අවස්ථා කිහිපයකින් යුත් නිරේඛණයක් බිහි වේ. 

තවද, නිරේඛණය ඉන්ටැග්ලියෝ වැනි ශිල්පීය ක්‍රම සමග ද එක්ව භාවිතාවන අවස්ථා (උදා-රෙම්බ්‍රොන්ට්) බහුල වේ. මේ හැරුණු විට ඇක්වාටින්ට් ක්‍රම සමග ද නිරේඛණය භාවිතා කළ හැක. (උදා-ගොයා)
එඩ්ගාර් ඩෙගාස්

එඩ්ගාර් ඩෙගාස් (1834 ජූලි 19 - 1917 සැප්තැම්බර් 27) සිය සිතුවම්, මූර්ති, මුද්‍රණයන් සහ ඇඳීමේ හේතුවෙන් ඉමහත් ප‍්‍රසිද්ධියට පත්වූ ප‍්‍රංශ කලාකරුවෙකි. ඔහු උපස්ථිතිවාදී යන වචනය බැහැර කළද ඔහු උපස්ථිතිවාදයේ මූලාරම්භකයෙක් ලෙසින් හඳුන්වනු ලබයි. ඔහු කියා සිටින්නේ තමන් යථාර්ථවාදියකු වන බවය. නර්තනය යන විෂය සම්බන්ධයෙන් ගත්කළ ඔහු විශිෂ්ඨ සැලසුම් අඳින්නකු වන අතර ඔහුගේ කෘතීන්ගෙන් වැඩි ගණනක නිරූපනය වන්නේ නර්තන ශිල්පීන්ය. චලනය ප‍්‍රතිනිර්මාණය කිරීමහිලා ඔහු දැක්වූ විශිෂ්ඨත්වයට මෙය මනා සාධකයකි. එමෙන්ම ඔහුගේ කාන්තා නිරුවත් චිත‍්‍ර විශිෂ්ඨ ගනයේ ලා සැලකෙයි. ඔහු විසින් නිර්මාණය කොට ඇති ආලේඛ්‍ය චිත‍්‍රයන් චිත‍්‍ර කලා ඉතිහාසයේ විශිෂ්ඨතම ඒවා වෙයි.

ඔහුගේ වෘත්තීය ජීවිතයේ ආරම්භක කාලයේදී ඔහුගේ අපේක්‍ෂාව වූයේ ඵෙතිහාසික කරුණු සිතුවමට නඟන්නකුවීමය. එයට මුල්වූයේ ඔහු ලැබූ දැඩි ශාස්ත‍්‍රාලීය පුහුණුව සහ සම්භාව්‍ය චිත‍්‍ර ශිල්පය පිලිබඳ අධ්‍යයනය වියහැක. ඔහුගේ වයස තිස් ගණන්වලදී ඔහු සිය අරමුණ වෙනස්කළ අතර ඵෙතිහාසික චිත‍්‍ර සිතුවම් කරන්නෙකුගේ සාම්ප‍්‍රදායික ක‍්‍රමවේදයන් තත්කාලීන විෂය වස්තූන් වෙතට ගෙන එමින් නූතන ජීවිතය පිලිබඳ ශ්‍රේෂ්ඨ සිත්තරකු බවට පත්විය.

## References 
http://en.wikipedia.org/wiki/Edgar_Degas

ප්‍රවර්ගය:නීතිය
ජීන් ඕගස්ට් ඩොමිනික් ඉන්ග්‍රස්

**ජීන් ඕගස්ට් ඩොමිනික් ඉන්ග්‍රස්** (1780 අගෝස්තු 29- 1867 ජනවාරි 14) ප‍්‍රංශ නව-සම්භාව්‍යවාදී සිත්තරකු විය. ඔහු තමන්ව ඵෙතිහාසික පිලිබඳ සිත්තරකු ලෙස හඳුන්වා ගත්තද ඔහු නියෝජනය කරන්නේ නිකලස් පොසින් සහ ෂාක් ලූවිස් ඬේවිඞ්ගේ සම්ප‍්‍රදායයි.

අතීතය කෙරෙහි ඉමහත් ගරුකටයුතු බවක් දැවූ ඔහු රොමාන්තිකවාදයට එරෙහි ශාස්ත‍්‍රාලීය සාම්ප‍්‍රදායිකත්වය වෙනුවෙන් පෙනීසිටි අයකු විය. වරක් “එම සියවසේ විශිෂ්ඨ මතකයන් වූ විශිෂ්ඨ ගුරුවරුන් වැජඹෙන කල්හි රෆායල් කලාවේ පරමෝත්කෘෂ්ඨ සීමාවන් නිශ්චය කරන ලදී. මම යහපත් ධර්මයේ ආරක්‍ෂකයකු මිස නව නිර්මාණකරුවකු නොවෙමි” යනුවෙන් ඔහු දක්වා ඇති අදහස් ඒ බවට දෙස් දෙයි. එකල පැවැති රෝමාන්තික සාරය මූර්තිමත් කරන්නන් ලෙස ඉන්ගස් හා ඔහුගේ සමකාලීන නව-සම්භාව්‍යවාදීහු ඉතිහාසය තුල කැපී පෙනෙන භූමිකාවන්ය. ආකෘතිය සහ අවකාශය පිලිබඳ ඔහුගේ න්‍යායයන් හේතුවෙන් ඔහු නූතන කලාවේ පුරෝගාමියකු ලෙස සැලකෙයි.
සිතුවම් ඉතිහාසය

සිතුවම් කිරීම සඳහා දිය සායම් යොදාගැනීම අලූත් සොයාගැනීමක් නොවේ. එය පැලියෝලිතික යුරෝපයේ ගුහා චිතර දය දක්වා දිවයන්නකි. ඊජිප්තු යුගයේදී මෙන්ම යුරොපීය මධ්ය තන යුගයේදීද එය යොදාගනු ලැබ ඇති අතර සිතුවම් කිරීමේ මාධ්යජක් ලෙස එහි අඛණ්ඩ ඉතිහාසය අරම්භ වන්නේ පුනරුදයෙනි. ජර්මානු චිතර‍ිය ශිල්පියකු වූ ඇල්බෲෂ් ඩුරේ(ර්) (1471-1528) උද්භිද විද්යානත්මක ශාක සහ වනසතුන් රැසක්ම දියසායමෙන් ඇඳිනු ලැබූ අතර ඒවා එම මාධ්යහයේ මුල්කාලීන පර28 කාශන ලෙසින් සලකනු ලැබේ. ජර්මනියේ බිහිවූ පරාව ම්ඛතම දිය සායම් චිතරයහි ගුරුකුලයක් හෑන්ස් බොල් (1532-1593) විසින් මෙයෙවනු ලැබිණී.
 
ඇල්බෲෂ් ඩුරේ(ර්) තරුණ හාවෙක්, 1502, දිය සායම්, ඇල්බර්ටීනා, වියානා
බැරක් ඊසල් සිත්තරුන්ද දිය සායම් සිය කටු සටහන්, පිටපත් කිරීම්, විකට චිතර රමයන් ආදිය සඳහා යොදාගෙන ඇත. මුල් කාලීන දිය සායම් සිත්තරුන් අතරින් වෑන් ඩයික්, ක්ලෝඞ් ලොරේන්, ජියෝවානි බෙනඩිටෝ කැස්ටීගිලියොන් වැනි සිත්තරු ඉදිරියෙන්ම වෙති. කෙසේවෙතත් දිය සායම් සිතුවම් කලාවේ පැරණිතම සහ වඩාත් වැදගත් සම්පරදයේදාය වන්නේ උද්භිද විiාත්මක හා වනසත්ව සිතුවම්ය. පුනරුද යුගයේදී උද්භිද විද්යාවත්මක සිතුවම් ජනපිරන්නය වූ අතර ඒවා නිර්මාණය කළ අය වඩාත් නිවැරදි සහ පරිපූර්ණ සිත්තරු වූහ. අදද දිය සායම් එහි පවතින ඊටම සුවිශේෂී වූ සාරාංශ කිරීමේ හැකියාව, පැහැදිලිභාවය සහ පූර්ණ වර්ණ පරමාදර්ශී බව හේතුකොටගෙන විiාත්මක හා කෞතුකාගාර පරරා කාශනයන්හි උදාහරණයන් ඇඳීම සඳහා යොදාගනු ලැබේ. 19 ව සියවසේදී වනසතුන් ඇඳීම එහි හිණිපෙත්තට ළගාවූ අතර එහිදී ජෝන් ජේම්ස් ඔඩුබන් වැනි සිත්තරු ඉදිරියෙන්ම වූහ. වර්තමානයේදීද බොහෝ ස්වභාවික ක්ෂේතරසේ  මාර්ගෝපදේශයන්හි දියසායම් සිතුවම් දැකගත හැක.

## ආශ්‍රිත 
* http://en.wikipedia.org/wiki/Watercolor#History
පිළිබිඹුව

[thumb|left|ඉහළින් ඇති රූපය  [ඡායාරූපකරණය මගින් ග්‍රහණය කරගන්නා ලද්දකි. පහලින් ඇති රූපය  විද්‍යාමාන කිරීමකි. රූප නිර්මාණය වනුයේ ග්‍රහණය කිරීම හෝ විද්‍යාමාන කිරීම තුලිනි.]]
thumb|right|පිළිබිඹුව
thumb|right|

සාමාන්‍ය ව්‍යවහාරයේදී රූපය හෝ පින්තූරය ලෙසින් හැඳින්වෙන්නේ යම් වස්තුවකට සමාන පෙනුමක් සහිතව ද්විමාන ලෙස නිර්මාණය කරන ලද්දකි. එය සාමාන්‍යයෙන් භෞතික උපකරණයක් හෝ තැනැත්තකු වියහැක.

රූපය; ජායාරූපය, තිරයක ප‍්‍රදර්ශනය වන රූපය වැනි ද්විමාන හෝ පිළිමයක් වැනි ති‍්‍රමාන එකක් විය හැක. එය කැමරා, දර්පන, කාච, දුරදක්න, අන්වීක්‍ෂ ආදී ප‍්‍රකාශ උපකරණයන්ගෙන් හෝ මිනිස් ඇස හෝ ජලය තලය වැනි ස්වභාවික වස්තූන් සහ සංසිද්ධීන් විසින් ග‍්‍රහණය කරගනු ලැබිය හැක.

රූපය යන යෙදුම පුළුල් අර්ථයෙන් සිතියමක් ප‍්‍රස්ථාරයක් වගුවක් හෝ විකාරරූපි චිත‍්‍ර වැනි ද්විමාන රූප සටහනකට යෙදිය හැක. මෙම පුළුල් අර්ථයෙන් රූප ඇඳීම, සිතුවම් කිරීම, කැටයම් කිරීම වැනි අතින් සිදුකරන කි‍්‍රයාවන් මඟින් මෙන්ම මුද්‍රණය, පරිඝනක ග‍්‍රැෆික් තාක්‍ෂණය වැනි ස්වයංකී‍්‍රය ක‍්‍රමවේදයන්ගෙන්ද මේ දෙකෙහි සංයෝගයන් වන ක‍්‍රමවේදයන්ගෙන්ද රූප නිර්මාණය කළහැක.
චංචල රූපයක් යනු ඉතා කෙටි කාළයක් පමණක් පවතින්නකි. මෙය කැඩපතකින් පෙනෙන වස්තුවක්, කැමරා ඔබ්ස්ක්‍යුරාවක ප‍්‍රක්ෂේපනයක් හෝ කැතෝඩ කිරණ නලයක නිරූපනය කරන දර්ශනයක් වියහැක. ස්ථිරව පවත්නා රූපයක් දෘඩ පිටපතක් ලෙස හඳුන්වනු ලබන අතර කඩදාසි හෝ රෙදි වැනි අමුද්‍රව්‍යයක් මත එය සටහන්ගත කොට ඇත.

මනෝ රූපය කෙනෙකුගේ මනසේ පවතින්නකි. එය කෙනෙකු මතකයේ තබාගන්නක් හෝ පරිකල්පනය කරන්නක් වියහැක. එහි වස්තුව සැබෑවක් විය යුතු නැති අතර එය ප‍්‍රස්ථාරයක්, කි‍්‍රයාකාරීත්වයක් හෝ ‘පරිකල්පනීය’ ආස්තිත්‍යයක් වැනි විකාරරූපී සංකල්පයක් වියහැක. උදාහරණයක් ලෙස සිග්මන්ඞ් ෆ්‍රොයිඞ් කර්ණික රූප සහ සංවාද සිහිනෙන් දුටු බව පවසා සිටින ලදී. කෘතිම ධ්වනි තාක්‍ෂණයේ වර්ධනය සහ ශාබ්දික කලාවේ බිහිවීමත් සමඟ භාෂාත්මක හෝ අනුනනීය ශාබ්දික ද්‍රව්‍යයන්ගෙන් තැනුනු ගාන්ධර්වවිද්‍යාත්මක විශ්ලේෂණයෙන් ඔබ්බට ගිය ශබ්ද රූපයක් නිර්මාණය කිරීමේ හැකියාව පිලිබඳව අවධානය යොමුවී ඇත.

චංචල නොවන රූප එකතුවක් කාළය සමග වෙනස්වීම චිත‍්‍රපටය ලෙසින් හැඳින්වේ.
ගණිතමය ශ්‍රිත

### හැඳින්වීම
පැතුරුම්පත් සඳහා වන මෘදුකාංගවල මෙන්ම දත්ත ගොනු සඳහා වන මෘදුකාංගවලත් පරිගණක භාෂාවලත් බොහෝ ගණිතමය ගණනය කිරීම් සඳහා ගණිතමය ශ්‍රිත සපයා ඇත. පහත දැක්වෙන්නේ වර්ගීනරණයන් යටතේ ඒවායින් කිහිපයකි.

එකම ශ්‍රිතය එක් එක් මෘදුකාංගවලදී වෙනස් ව ඉදිරිපත් වනු ද දක්නට ලැබෙයි. උදාහරණ වශයෙන් යම් සංඛ්‍යා පරාසයක සාමාන්‍යය සෙවීම සඳහා Lotus 1-2-3 වල AVG වශයෙන් ද MicroSoft Excel වල Average වශයෙන් ද යෙදීම දැක්විය හැකිය.

## ගණිතමය ශ්‍රිත වර්ගීකරණය
### ගණිතමය සුළු කිරීම් සඳහා
යම්කිසි අගයයන් පරාසයක ඇති අගයයන් සමූහයක එකතුව සෙවීම සඳහා Sum යන ශ්‍රිතය ද සාමාන්‍යය සෙවීම සඳහා යන Average ශ්‍රිතය ද ගුණිතය සෙවීම සඳහා Product යන ශ්‍රිතය ද වර්ගයන්ගේ එකතුව සඳහා SumSQ යන ශ්‍රිතය ද දක්නට ඇත. 

එසේම යම් අගයක වර්ග මූලය සෙවීම සඳහා Sqrt යන ශ්‍රිතය ද යම් අගයකින් බෙදූ විට ලබ්ධිය හෙවත් උත්තරය හා ශේෂය සෙවීම සඳහා පිළිවෙලින් Quotient හා Mod යන ශ්‍රිත ද දී ඇත.

එසේම යම් පරාස දෙකක හෝ වැඩි ගණනක ඇති අගය සමූහයන් සඳහා ද ශ්‍රිත ගණනාවක් දක්නට ලැබේ. මෙවන් අගය සමූහයන් කිහිපයක ගුණිතයන්ගේ එකතුව සඳහා SumProduct යන ශ්‍රිතය ද, අගය සමූහයන් දෙකක වර්ගයන්ගේ එකතුවේ එකතූව සඳහා SumX2PY2 යන ශ්‍රිතය ද අගය සමූහයන් දෙකක වර්ගයන්ගේ වෙනසේ  එකතූව සඳහා SumX2mY2 යන ශ්‍රිතය ද වෙනසේ වර්ගයන්ගේ එකතුව සඳහා SumXMY2 යන ශ්‍රිතය ද දක්නට ලැබේ.

මෙහිදී සඳහන් කළ යුතු වැදගත් දෙයක් නම් පැතුරුම් පතක දී පරාසයක් සඳහන් කරන අන්දමයි.Lotus 1-2-3 වලදී එකකට පසු එකක් වන තිති දෙකක්  මේ සඳහා යොදන අතර MicroSoft Excel හා OpenOffice.org Calc  වල දී ඒ සඳහා දෙතිත (Colon)  යොදන බව සැලකිය යුතුය.

Lotus 1-2-3 වල දී A1 සිට A10 දක්වා වන පරාසයේ එකතුව සෙවීම සඳහා : = Sum(A1..A10)

MicroSoft Excel හෝ OpenOffice.org Calc  වල දී A1 සිට A10 දක්වා වන පරාසයේ එකතුව සෙවීම සඳහා : = Sum(A1:A10)

### වැටයීම සඳහා
දශම කොටසක් සහිත අගයක් වැටයීම සඳහා Round, RoundUp හා RoundDown යන ශ්‍රිත ද දශම කොටසක් සහිත අගයකට ඉහළින් හා පහළින් ඇති ඉතා කිට්ටු පූර්ණ සංඛ්‍යා ලබා ගැනීම සඳහා Int, Trunc, Ceiling හා Floor යන ශ්‍රිත ද බොහෝ මෘදුකාංග වල දක්නට ඇත.

### දර්ශක හා ලඝු ගණක සඳහා
යම් අගයයක් තවත් අගයයක් බලයට නැංවීම සඳහා Power යන ශ්‍රිතය ද යම් අගයයක ඝාතීය අගය ලබා ගැනීම සඳහ EXP යන ශ්‍රිතය ද  ඇත.

එසේම ඝාතීය පාදයේ ලඝු ගණක සෙවීම සඳහා LN යන ශ්‍රිතය ද දහයේ පාදයේ ලඝු ගණක සෙවීම සඳහා Log10 යන ශ්‍රිතය ද ඕනෑම පාදයක ලඝු ගණක සෙවීම සඳහා Log යන ශ්‍රිතය ද ඇත.

### යම් අගයක ලක්ෂණ මත රඳා පවතින ශ්‍රිත
යම් අගයයක ලකුණ සෙවීම සඳහා Sign යන ශ්‍රිතය ද එම අගය ඔත්තේ හෝ ඉරත්තේ යන බව සෙවීම අඳහා පිළිවෙලින් Odd හා Even යන ශ්‍රිත ද යම් අගයයක් රෝමන් ක්‍රමයට හැරවීම සඳහා Roman යන ශ්‍රිතය ද දක්නට ඇත.

### න්‍යාස සඳහා
යම්කිසි න්‍යාසයක අනුපූරකය සෙවීම සඳහා MInverse යන ශ්‍රිතය ද නිශ්චායකය (Determinant) සෙවීම සඳහා MDeterm යන ශ්‍රිතය ද න්‍යාස දෙකක් ගුණ හෙවත් න්‍යාස ගුණනය කිරීම සඳහා MMult යන ශ්‍රිතය ද දී ඇත. මෙහි විශේෂත්වය වනුයේ සමගාමී සමීකරණ දෙකක හෝ කිහිපයක මූල සෙවීම මෙම ශ්‍රිත භාවිතයෙන් කළ හැකි වීමයි.

ප්‍රවර්ගය:මෘදුකාංග
බර්තොලමිව් අපෝස්තුළුතුමා

බර්තොලමෙව් ජේසුස් වහන්සේගේ අපෝස්තුලූවරු දොලොස් දෙනාගෙන් කෙනෙකි. බර්තොලමිව් යන නම ආර්මේනියානු බාර්-ටොලමි යන්නෙන් බිඳී එන අතර එහි අර්ථය ටොලමිගේ පුත‍්‍ර හෝ සී සාන්නා ගේ පුත‍්‍ර වශයෙන් විය හැක. මෙම අර්ථයට අනුව බොහෝ දෙනා මෙම නම පවුලේ පොදු නමක් විනා පෞද්ගලික නම ලෙස නොසලකති. 

ශාන්ත බර්තොලමිව් සැමරුම බටහිර සභාව අගෝසතු 24 ත් පෙරදිග සභාව ජූලි 11 ත් සිදුකරති. ආර්මේනියානු අපෝස්තලික සභාව ශාන්ත බර්තොලමිව් සහ ශාන්ත තඩියස් තම අනුග‍්‍රහක ශාන්තුවරු ලෙස සලකයි. බර්තොලමිව් සැමරුම් උළෙල සාම්ප‍්‍රදායිකව සල්පිල් සහ වෙළඳ සැනකෙලි සඳහා අවස්තාවක් විය. බෙන් ජොන්සන් ගේ බර්තොලමිව් සල්පිල නාට්‍යය මේ අනුසාරයෙන් තැනුන කි.

ප්‍රවර්ගය:චරිත කතා
ප්‍රවර්ගය:අපෝස්තුළුවරුන් දොළොස් දෙනා
කිතුනු ලෝකය සහ අන්තර් ඇදහිලි බහුත්වය

කිතුනු ලෝකය සහ අන්තර් ඇදහිලි බහුත්වය

කිතුනු ලෝකය යනු කිතුනු දහමට අයත් විවිධ නිකාය හා ඇදහීම් වල එක් වීමක් සඳහා වූ ප‍්‍රයත්නයකි. ඇතැම් කතෝලිකයනට එය කිතුනු ඇදහීම එක් ප‍්‍රකට සංවිධානයක් තුලට රෝමානු කතෝලික සභාව හරහා රැස් කිරීමකි. ඇතැමුනට එය ආධ්‍යාත්මික එක්වීමකි.

එඞ්මන්ඞ් ෂ්ලින්ක් ට අනුව කිතුනු ලෝකය වැදගත් වනුයේ එමගින් මිනිසුන්ගේ විෂය විවිධ ආගමික කණ්ඩායම් වලින් මිදී ජේසුස් වහන්සේ වෙත යොමුවන හෙයිනි. විවිධ ඓතිහාසික හා අධ්‍යාත්මික දුර දෘෂ්ටිකත්වය හේතු කොටගෙන කිතුනු දේවස්ථාන බිඳි වෙන්වී ඇතැයි ඔහු සඳහන් කරයි.
අන්තර් ඇදහිලි බහුත්වය සංකල්පය ක‍්‍රිස්තියානි ලෝකය සංකල්පයෙන් වෙනස් වේ.  ඕතඩොක්ස් දේවස්ථාන විසින් මෙය ඇතිකරන ලදී .එම නිකායේ ජෝන් බොල්යන් පියතුමා 1980 දී ප‍්‍රති කිතුනු ලෝක මෙහෙයුමක් දියත් කරන ලදී. අන්තර් ඇදහිලි සංකල්පය ලෝක ආගම් අතර වඩාත් සුහදත්වයක් හා ගරුත්වයක් ඉල්ලා සිටියි.
කිතුනු ලෝක හා අන්තර්ඇදහීම් කතිකා වෙනස්  විශ්වාස වෙනුවෙන් පෙනී සිටියි. ඒවා එකිනෙක හා සම්පූර්ණයෙන් සමපාත නොවන නමුත් දෙකම වඩාත් හොඳ සම්බන්ධතාවයන් වෙනුවෙන් කටයුතු කරයි. ඒවා කිතුනු සමාජය අතර හෝ කිතුනු සමාජය සහ වෙනත් ආගම් අතර ගරුත්වය හා අන්‍යමත ඉවසීම වෙනුවෙන් කැප වේ.

## References 
http://en.wikipedia.org/wiki/Ecumenism#Christian_ecumenism_and_interfaith_pluralism
පල්ලියේ පාරිභාෂික වදන්

කිතුනු දේවස්ථාන විස්තර කිරීමට ඉතිහාසය පුරා විවිධ පාරිභාෂික වදන් භාවිතා විය එයින් සමහරක් මෙහිදී සාකච්ඡා කෙරේ.

චර්ච් යන ඉංග‍්‍රිසි වදන දෙවියන් ගේ නිවස යන අරුත් ඇති ග‍්‍රීක කයිරියේක් යන වදනනින් බිඳී ආවකි. අද වන විට එය විවිධ අර්ථ සහිත වදනක් බවට පරිණාමණය වී ඇත. අපෝස්තලික ඇදහිල්ලේ ශුද්ධ වූ කතෝලික පල්ලිය යන පදය සඳහන් අතර එය එකතුව ශුද්ධභාවය, විශ්වීයත්වය හා අපෝස්තලිකබව යන ක‍්‍රිස්තියානි දේවස්ථානයේ හඳුනාගැනීමේ සලකුනු හතර සම්බන්ධයෙන් පවතී.

සත්‍යලබ්ධික දේවස්ථානය (මෙහි ඉංග‍්‍රීසි වදන  ඕතඩොක්ස් දේවස්ථානය ලෙස යෙදෙන නමුත් පෙරදිග ඇති  ඕතඩොක්ස් නිකාය සමග මිශ‍්‍ර කර නොගත යුතුය) යන පදය සත්‍ය ක‍්‍රිස්තියානි කණ්ඩායම් මිත්‍යාදෘෂ්ටියන්ගෙන් වෙන්කර හඳුනා ගැනීම සඳහා භාවිතා විය. නයිසියානු ඇදහිල්ල සම්බන්ධයෙන් මෙය බොහෝ විට භාවිතා වූ අතර අදටත් එම පළමු නිල මතය විශේෂණය සඳහා එය භාවිතා වේ.

ක‍්‍රිස්තුස්ගේ මණ්ඩලය (බොඩි ඔෆ් ක‍්‍රයිස්ට් ) යන්න යේසුස් වහන්සේ මුල් කොට ගත් සමස්ත කිතුණු සංවිධානය සඳහා භාවිත වේ.

යුධකාමී පල්ලිය හා ජයග‍්‍රාහී පල්ලිය (චර්ච් මිලිටන්ට් ඇන්ඞ් චර්ච් ත‍්‍රයම්පන්ට්) යන්නෙන් ලෝක තලයෙන් ඔබ්බට ස්වර්ගය දක්වා විහිදුනු පල්ලිය ගැන කියවේ. යුදකාමී පල්ලිය යන්නෙන් සියලූම ජීවත්වන කිතුනුවන් හැඟවෙන අතර ජයග‍්‍රාහී පල්ලිය යන්නෙන් ස්වර්ගයේ සිටින්නන් හැඟවේ රෝමානු කතෝලික පල්ලිය පීඩාකාරී ස්ථානයේ සිටින්නන් සඳහා පීඩාවේ පල්ලිය සහ බලාපොරොත්තුවේ පල්ලිය (චර්ච් සෆරින්ග් චර්ච් එක්ස්පෙක්ටන්ට්) යනුවෙන් සංකල්ප දෙකක් භාවිත කරයි.

ශාන්තුවර එකමුතුව (කොමියුනියන් ඔෆ් සෙන්ට්ස්) යන්න යාඥාව තුලින් සම වූ ඇදහිල්ල හරහා සියලූ කිතුනුවෝ මරණය හෝ භෞතික වෙන්වීම හෝ ආදිය නොසලකා එකතුව ඇති බව අඟවයි.

## References 
http://en.wikipedia.org/wiki/Christian_Church#Terminology
සංස්ථා-නොවිසඳුනු අර්බුද

නොවිසඳුනු අර්බුද

පවතින සංස්ථා නව අදහස් මෙන්ම අලූත් ආකෘතීන් ප‍්‍රවර්ධනය කරන විට, උසාවි ප‍්‍රතිඋත්තර දෙන අවස්ථාවලදී සහ ආණ්ඩුව විසින් අලූත් නියෝග නිකුත් කරන අවස්ථාවලදී ව්‍යවස්ථාවට අලූත් තත්ත්වයන්ට මුහුණදීමට සිදුවේ. එවැනි තත්ත්වයන්ට ප‍්‍රතිචාර දක්වමින් සංස්ථාවේ ස්වභාවය ටිකෙන් ටික වර්ධනය කරගැනීම නොකඩවා සිදුවෙයි. දීර්ඝ කාලයක් තිස්සේ පවතින ගැටළුවක් වනුයේ එහි වගකීම්වල විසිරීගිය භාවයයි. නිදසුනක් ලෙස යම්කිසි සංස්ථාවක් මරණයක් සඳහා වගකිවයුත්තෙක් සොයන විට, ඒ වරදට අදාල ද`ඩුවමට සංස්ථාවේ කොටස් හිමියන්, අධ්‍යක්ෂවරුන්, කළමනාකරුවන්, කාර්ය මණ්ඩලය සහ සංස්ථාව අතරින් කවුරුන් හට එය ලබාදිය යුතු දැයි වෙන් කරනු ලබන්නේ කෙසේද යන ප‍්‍රශ්නය දැක්විය හැක. එවිට ආයතනික වගකීම් දෙස බලන්න. විශේෂයෙන් සංස්ථාපිත අපරාධ දෙස නිවැරදිව බලන්න. 

අධිකාරී බලයත් අතරේ තිබෙන නීති අසමාන වන අතර ඒවා නිරන්තරයෙන් වෙනස්වත තත්ත්වයක් යටතේ පවතී. සමහර අය තර්ක කරනුයේ ඉහත ආකාරයේ සිදුවීම්වලදී අවසාන වශයෙන් වගකිව යුත්තේ කොටස් හිමියන් බවටයි. තව ද ඔවුන් කොටස් හිමියන්ට බලකර සිටින්නේ තමන් ආයෝජනය කරන අවස්තාවන්හිදී ලාභයට වඩා ප‍්‍රශ්න ගැන සැලකිලිමත් විය යුතු බවයි. එසේ නමුත් සංස්ථාවක් සතුව එහි ව්‍යාපාරික කටයුතු ගැන කිසිදු දෙයක් නොදන්නා මිලියන ගණනක් කොටස් හිමියන් සිටිය හැක. 

නිරුක්තිය 
ලතින් භාෂාවේ ඇති කෝපස් යන වචනයෙන් බිඳී ආ යන වචනයෙන් නියෝජනය කරන අර්ථය වන්නේ ”මිනිස් සිරුරක්” යන්නයි. එනම් තනි පුද්ගලයෙකු ලෙස කි‍්‍රයා කිරීමට හැකි බලයලත් පුද්ගල කණ්ඩායමක් යන්නයි. පුද්ගල කන්ඩායමක් හැඳින්වීම සඳහා ,යුනිවර්සිටි, යන වචනයද භාවිත කළ හැකි නමුත් අද වන විට එය භාවිත කරන්නේ විශේෂයෙන් උගත් පිරිසකගෙන් යුත් කණ්ඩායමක් සඳහායි. මහා බි‍්‍රතාන්‍යයේ සහ අයර්ලන්තයේ සංස්ථාව :කෝපරේෂන්) යන වචනය භාවිත කළේ ලන්ඩනයේ පාලන කොට්ඨාශයක් හෝ නගරයක් භාරව සිටි දේශීය ආන්ඩුවේ නියෝජිත පිරිසටය. 1970 දී බි‍්‍රතාන්‍යයේ සහ 1990 දී අයර්ලන්තයේ සමුහාණ්ඩුවේ ආණ්ඩු ප‍්‍රතිසංස්කරණය වීම තුළ ”සංස්ථාව” :කෝපරේෂන්) යන වචනය වෙනුවට ”සභාව” :කවුන්සිල්) යන වචනය භාවිත කරන ලදි. එහි තිබෙන එකම සංස්ථා දෙක වන්නේ සිටි ඔෆ් ලන්ඩන් කෝපරේෂන් සහ ලාෆන් කෝපරේෂන් යන ඒවායි. 

## References 
http://en.wikipedia.org/wiki/Corporation#Unresolved_issues
ශිල්ප

thumb|right|වීදි අත්කම් නිර්මාණ ශිල්පීන්
**ශිල්පයක්** යනු කිසියම් විශේෂිත ආකාරයක පුහුණු කාර්යයක සහාය අවශ්‍ය වන්නාවූ වෘත්තියකි.. 
ප‍්‍රායෝගික කලාවන් සඳහා යොදාගනු ලබන හැකියාවන් අත්කම් ලෙසින් හැඳින්වේ. එය කිසියම් විශේෂිත කලාවක් හෝ වෙළදාමක් සම්බන්ධයෙන් යොදාගනු ලැබිය හැක. 
 
අලංකාරක කලාවන් තුල පවත්නා සෞන්දර්යාත්මක පරිචයන් එකතුවක් විස්තර කිරීමට අත්කම් යන වචනය බොහෝවිට යොදාගනු ලබයි. ලී මැටි වීදුරු රෙදි හෝ ලෝහ යොදාගනිමින් අවස්ථානුකූලව යොදාගන්නා පරිභෝජන භාණ්ඩයන් සාම්ප‍්‍රදායිකව නිෂ්පාදනය කිරීම අත්කම් යටතට ගැනේ. අත්කම් පොළක් යනු විවිධ අත්කම්වලට අයත් ප‍්‍රදර්ශිතයන් ප‍්‍රදර්ශනය කිරීම සඳහා සංවිධානය කළ උත්සවයකි. 
ලලිත කාලාවන් හෝ ‘සම්භාව්‍ය කලාවන්’ ට වෙනස්ව පාරම්පරිකව පවතින අත්කම් සම්ප‍්‍රදායන් ගැමි කලා ශිල්පයන් ලෙස හැදින්වේ
රෝමානු කතෝලික-පළමු නිකාය (පළමු පල්ලිය)

පළමු නිකාය (පළමු පල්ලිය)

රෝමානු කතෝලික පල්ලිය පළමු සහ පැරණිතම දේවස්ථාන නිකාය ලෙස හැඳින්වීමේ අයිතිය හිමිකර ගන්නා අතර  ඕතඩොක්ස් සහ ඇන්ග්ලිකන් නිකායෝ ද මේ බව ප‍්‍රකාශ කර සිටිති. කිතුනු දහම යේසුස් කි‍්‍රස්තුස් වහන්සේ ගේ උපතත් සමග රෝමානු යුදෙව් දේශයෙන් ඇරඹුනු අතර ක‍්‍රමයෙන් ආසියාව ඊජිප්තුව ඉලිරියා හා රෝමය හරහා ක‍්‍රමයෙන් සමස්ත අධිරාජ්‍යය පුරා පැතිරුණි.
ඓතිහාසිකව සම්පූර්ණයෙන්ම ක‍්‍රිස්තියානි යැයි පැවසිය හැකි මුල්ම භූගෝලීය හෝ දේශපාලනික ප‍්‍රදේශය වනුයේ ඇන්ටියොක් නගරය සහ ඇන්ටියොක් දේවස්ථානයයි. ඇන්ටියොක් සමාජයට අධිකාරි බලය ඍජුවම අපෝස්තුලූ පීතර ගෙන් ලැබුණු අතර පසුව ඔහු පල්ලියේ සංවිධානාත්මක රාමුව රෝමයේ ඇතිකලේ ය.
රෝමානු කතෝලික පල්ලිය සතුව රෝමයේ පළමු බිෂොප් වරයා වන ශාන්ත පීතර දක්වා දිවෙන අඛණ්ඩ බිෂොප් පෙළපතක් ඇත. එමගින් එය ඓතිහාසිකව මුල්ම හා පැරණිතම පල්ලිය බවට පත් කරවයි.
ශුද්ධවූ ලියවිලි වල පල්ලිය අරභයා කිසිදු සුවිශේෂ අධිකාරියක් ශාන්ත පීතර සතුව තිබුනේ නැතැයි තර්ක කරන  ඕතඩොක්ස් පල්ලිය රෝමයේ බිෂොප් ඇතුලූ සෑම දේවගැතිවරයෙකුගේම මුල් පළමු අපෝස්තුලූවරුන් දක්වා විහිදෙන්නේ යැයි පවසයි.

## References 
http://en.wikipedia.org/wiki/Christian_Church#First_church
නර්තන තරගාවලි

නර්තන තරගාවලියක් යනු තරගකරුවන් විනිිසුරුවෝ ඉදිරියෙහි සම්මාන උදෙසා හෝ ඇතැම් අවස්ථාවල මුල්‍ය ත්‍යාග උදෙසා තම කුසලතාවයන් ප‍්‍රදර්ශණය කරන සංවිධානාත්මක කි‍්‍රයාදාමයකි. ප‍්‍රධාන නර්තන තරගාවලි කිහිපයක් ඇති අතර ඒවා නර්තන ශෛලීන් අනුව වෙනස් වේ. ප‍්‍රධානතම නර්තන තරගාවලි පහත දැක්වේ

තරගකාරී නර්තනය - ඇක්රෝ, බැලේ, ජෑස්, හිප් හොප් සහ ටැප් ඩාන්ස් වැනි බොහෝ වේදිකා නර්තනයෝ මේ සඳහා පිළිගැනේ.
විවෘත තරගාවලි - මේ සඳහා පුළුල් පරාසයක නර්තන ශෛලීන් වලට අවස්ථාව ලබාදේ. ජනප‍්‍රිය රූපවාහිනී වැඩසටහනක් වන “සෝ යූ තින්ක් යූ කැන් ඩාන්ස්” මේ සඳහා උදාහරණ වේ

ක‍්‍රීඩානර්තන - මෙහිදී විශේෂයෙන්ම බෝල් රූම් හා ලතින් නර්තන භාවිතා වේ. ජනප‍්‍රිය උදාහරණයක් ලෙස “ඩාන්සින් විත් ද ස්ටාර්ස්” රූපවාහිනී වැඩසටහන දැක්විය හැක.

ඒකශෛලී තරගාවලි - මෙහිදී එක් ශෛලියකට පමණක් අවස්ථාව ලබාදෙන අතර ‘හයිලන්ඞ් ඩාන්ස්’ ‘ඩාන්ස් ටීම්’ හා ‘අයිරිෂ් ඩාන්ස්’ මේ තරගාවලි සඳහා උදාහරණ වේ.

## References 
http://en.wikipedia.org/wiki/Dance#Dance_competitions
පෙරදිග ඕර්තඩොක්ස් සභාව

පෙරදිග ඕතඩොක්ස් දේවස්ථානය

පෙරදිග  ඕතඩොක්ස් සභාව ලොව දෙවන විශාලතම කිතුනු නිකාය යි. එහි අනුගාමිකයන්ට අනුව එය යේසුස් වහන්සේ සහ එතුමාගේ අනුගාමිකයන් විසින් ස්ථාපිත කළ නිකාය ම වේ. මෙය දාර්ශනිකව සමාන අදහස් ඇති පැවිදි සමාජ කිහිපයක එකතුවක් වන අතර එහි මුලසුන අභ්‍යන්තරික විශ්වාසය සහ දේවස්ථානයේ සම්ප‍්‍රදායෝ රැකීම අරමුණු කරගත්, ස්වාධීන බිෂොප්වරුන්ගෙන් සැදුම්ලත් දේවගැති සභාවක් මගින් හොබවයි. අපෝස්තලික පරම්පරාව නම්වූ ක‍්‍රමවේදයක් තුල සියලූ  ඕතඩොක්ස් බිෂොප් වරුනට තම පෙළපත අපෝස්තුලූ දොලොස්දෙනාගෙන් අයෙකු දක්වා සලකුනු කළ හැක.

පෙරදිග  ඕතඩොක්ස් විශ්වාසයනට අනුව  ඕතඩොක්ස් නිකාය පහත ලක්ෂණ වලින් සමන්විත වේ.

·	එය යේසුස් ක‍්‍රිස්තුස් වහන්සේ සහ අපෝස්තුලූවරු විසින් පිහිටුවන ලද මුල්ම නිකායයි. 
මෙහිදී අනෙකුත් දේවස්ථාන (උදා ඔරියන්ටල්  ඕතඩොක්ස් රෝමානු කතෝලික අසිරියන්) වලටද තම පෙළපත නීත්‍යානුකූලව අපෝස්තුලූවරු දක්වා සටහන් කළ හැකිය. එයට හේතුව මේ සියලූ නිකාය මුලින්ම එක් නිකායක් ලෙස, ශුද්ධවූ කතෝලික සහ අපෝස්තලික දේවස්ථානය නමින් පැවති හෙයිනි.  ඕතඩොක්ස් වරු දකින ආකාරයට මුලින්ම අසිරියන් වරු 451 පැවති එපසස් හි කවුන්සලයේ දී පල්ලියෙන් වෙන්වූ අතර ප‍්‍රාචීන  ඕතඩොක්ස් 451 පැවති කැල්සිඩන් කවුන්සලයේ දී ද රෝමානු කතෝලිකයෝ 1054 දී ද වෙන්විය.

·	එය මුල් කිතුනුවන්ට අපෝස්තුලූවරුන් විසින් වසර 2000කට පමණ ඉහත ලබාදුන් ඉගැන්වීම් සහ සම්ප‍්‍රදා සුරක්ෂිත කරන නිකායයි. 

·	එය සත්‍ය සංරක්ෂණය කරමින් සියලූ නව අදහස් හා මතවාද දැනට ස්ථාපිත විශ්වාස සහ ක‍්‍රියාකාරකම් සමග ගැලපීම සිදුකරයි. එහිදී පැහැදිලි සහ නිසිලෙස ප‍්‍රකාශ වූ මතවාද පිළිගැනෙන අතර මුල් ඉගැන්වීම් සමග මතවාදී ලෙස නොගැලපෙන අදහස් ප‍්‍රතික්ෂේප කරයි.

·	නව තෙස්තමේන්තුවේ සංරක්ෂකයෝ සහ සම්පාදකයෝ මොවුන් වෙති. එහි අඩංගු කරුණු පල්ලියේ අනුගාමිකයන් වෙනුවෙන් රචනය වී ඇති අතර මේ වන විටත් ස්ථාපිත මතවාද තහවුරු කරයි.

පෙරදිග  ඕතඩොක්ස් අනුගාමිකයෝ තමුන්ව පෙරදිග නමින් හඳුන්වා නොගන්නා අතර තම ප‍්‍රදේශය අනුව ග‍්‍රීක, රුසියානු හෝ වෙනත් ජාතියකට අයත්  ඕතඩොක්ස් වරු ලෙස හෝ පල්ලිය,  ඕතඩොක්ස් පල්ලිය, බයිසැන්තින් පල්ලිය ලෙස හඳුන්වා ගනිති. මේ සියලු දේවස්ථාන එක් සාමුහික කොට්ඨාසයක් නියෝජනය කරයි.  ඕතඩොක්ස් කිතුණුවෝ තම විශේෂණ ලෙස "කතෝලික" හෝ "එක් ශුද්ධ වූ කතෝලික සහ අපෝස්තලික දේවස්ථානය" යන්න ව්‍යවහාර කරන අතර එමනිසා ඇතැම් ලේඛණ වල මෙය කතෝලික දේවස්ථානය ලෙස ද ව්‍යවහාර වී තිබේ. නියම  ඕතඩොක්ස් දහමට අනුව පල්ලිය හෝ කතෝලික පල්ලිය යන්න ප‍්‍රාදේශික දේවස්ථානය හැඳින්වීම පිණිස යෙදෙන අතර එම බිෂොප් වරයා, උපස්ථායක වරු සහ සත්ප‍්‍රසාදය සඳහා සහභාගි වන පිරිස මෙයට ඇතුලත් වේ. එම නිසා පෙරදිග  ඕතඩොක්ස් පල්ලිය යනු ප‍්‍රායෝගික හෝ ක‍්‍රියාකාරී ප‍්‍රකාශනයක් විනා සෙද්ධාන්තික එකක් නොවේ. එසේම එමනිසා මෙයට බහු වචනයෙන්  ඕතඩොක්ස් පල්ලි ලෙස ව්‍යවහාර කිරීමද සිදුකළ හැකිය.

බොහෝ  ඕතඩොක්ස් ආගමිකයන් පෙරදිග  ඕතඩොක්ස් පල්ලිය ආමන්ත‍්‍රණය සඳහා  "ඕතඩොක්ස් කතෝලික කොමියුනය" යන වදන භාවිතය ප‍්‍රිය කරති.

පෙරදිග යුරෝපයේ, බටහිර ආසියාවේ සහ උතුරු අප‍්‍රිකාවේ පිහිටි වෙනත් පෞරාණික දේවස්ථාන කිහිපයක් ම  ඕතඩොක්ස් යන නාමය භාවිත කළද ඒවා මෙහි සඳහන් පෙරදිග  ඕතඩොක්ස් නිකායෙන් වෙනස් වේ.

## References 
http://en.wikipedia.org/wiki/Eastern_Orthodox_Church

## භාභිර සබැඳි 
ඕර්තතොඩොක්ස් සභාව
නර්තන ක්ෂණ නිර්මාණය

නර්තන ක්ෂණ නිර්මාණය යනු එම අවස්ථාවේ ම නිර්මාණය කළ නර්තන ඉදිරිපත් කිරීම වන අතර බොහෝ විට විසි වන සියවසේ ප‍්‍රසාංගික නර්තනයේ දී ඉදිරිපත් කරනු ලැබූවත් එයට ආවේණික නොවේ. 
ක්ෂණ නිර්මාණයෝ විවිධ නිර්මාණාත්මක ක‍්‍රම වේදයන් පාදක කරගෙන ඇතිවිය හැකි අතර එයින් සමහරක් පහත දැක්වේ.
බොඩි මැපින් - ශරීරය හා මනස කේන්ද්‍ර කරගෙන ඇතිවූවකි
මට්ටම් හැඩතල හා ප‍්‍රවේග
සංවේදී අත්දැකීම් - ස්පර්ශය හරහා ගොඩනැගෙන ක්ෂණ නිර්මාණය
සංජානික පටිපාටිය
ජනප‍්‍රිය මතයෙන් බැහැරව නර්තන ක්ෂණ නිර්මාණය යන්න නව නිර්මාණ බිහිකිරීම පමණක් නොව ශරීරය එහි සාම්ප‍්‍රදායික චලනයන්ගෙන් වෙන් කරලීම ලෙසද අරුත් දැක්විය හැක. නර්තනවේදී මයිකල් ජැක්සන් ක්ෂණ නිර්මාණය මෙම අරුත් දෙකම සංජානනය වන ලෙස භාවිතා කරයි. ඔහු බිලී ජීන් ගීතයට නර්තනයක් ඉදිරිපත් කිරීමට කැමති, සෑම අවස්ථාවකම නව නර්තනයක් ඉදිරිපත් වන්නේ නම් පමණක් බව ඔහු ප‍්‍රකාශ කරයි.

### ආර්ජන්ටිනියානු ටැංගෝ නැටුම්
ආර්ජන්ටිනියානු ටැංගෝ නැටුම් යනු නිර්මාණශීලීත්වය මත රඳා පවත්නා රංගන ශෛලියකි. මෙම නැටුම්හි නර්තන පසුබිම වේදිකාව හා පරිසරය සහ එහි තරඟකාරීත්වය අනුව නිර්මාණකරණය වෙනස් වේ.තවද සංගීත නාද රටා ,නර්තන සහකාරිය හෝ සහකරු සහ රංගන වින්‍යාසය මෙම ටැංගෝ නර්තන කලාවේ නිර්මාණකරණයට මහත් රුකුලක් වී ඇත.

### උදරය නැටවීම ( බෙලි නැටුම්)
මෙම නැටුම් ප්‍රචලිතව ඇත්තේ ක්ෂණික නිර්මාණ නැටුම් යනුවෙනි. මෙම නැටුම් සඳහා සජීවී සංගීත රිද්ම භාවිතා නොවේ. වෘත්තීමය නැටුම් ශිල්පීන් ප්‍රසිද්ධ ස්ථානවල සහ සමාජීය ශාලාවල ද සතියකට රාත්‍රී හයක් හා රාත්‍රියට තුන්වරක් මෙම නැටුම්  පෙර සූදානමකින් තොරව ඉදිරිපත් කෙරේ. මෙම නැටුම් කණ්ඩායම කණ්ඩායම් නැටුම් ලෙස ප්‍රචලිත වී ඇත. පෙර සූදානමකින් තොර වුවද ඉතා අලංකාර ලෙස හා මනා හැකියාවකින් යුතුව මෙම රංගන ශිල්පීන් ඔවුන්ගේ ක්ෂණික නිර්මාණයන් ඉදිරිපත් කරයි. මෙම නැටුම් ශෛලිය ප්‍රචලිව ඇත්තේ ඇමරිකානු එක්සත් ජනපදයේය.
නූතන සෛල වාදය

නූතන සෛල වාදය

නූතන සෛල වාදයේ පොදුවේ පිළිගත් කොටස් 

#	සෛලය ජීවීන්ගේ මූලික ව්‍යුහමය හා කෘතීයමය ඒකකය වේ.

#	සියලූම සෛල ඇතිවන්නේ ඊට පෙර පැවති සෛල වලිනි.

#	සෛල තුල ශක්ති ගලනය (පරිවෘත්තිය හා ජෛව රසායනය) සිදුවේ.

#	සෛල විභාජනයේදී සෛලයෙන් සෛලයට හුවමාරු වූ ප්‍රවේණික ද්‍රව්‍යය සෛල තුල අන්තර්ගත වේ.

#	සෑම සෛලයක්ම රසායනික සංයුතියෙන් මූලිකව එක හා සමාන වේ.

#	සියළු ජීවීන් තැනී ඇත්තේ සෛල වලිනි.

#	ඇතැම් ජීවීන් ඒක සෛලික වන අතර තනි සෛලයකින් තැනී ඇත.

#	අනෙකුත් ජීවීන් බහු සෛලික වන අතර සෛල අසීමිත සංඛ්‍යාවකින් සමන්විත විය හැක.

#	ජීවියාගේ සමස්ත ක්‍රියාකාරිත්වය ස්වාධීන සෛල වල පොදු ක්‍රියාකාරිත්වය  මත තීරණය වේ. 

## References 
http://en.wikipedia.org/wiki/Cell_theory#Modern_cell_theory